UNSS Stav povodom sprečavanja srednjoškolaca Požarevca da se obrazuju – UNSS\nUNSS Stav povodom sprečavanja srednjoškolaca Požarevca da se obrazuju\nUnija srednjoškolaca Srbije osuđuje bilo kakav sled okolnosti koji je doveo do toga da srednjoškolci i srednjoškolke iz bilo kog mesta u Srbiji ne mogu da dođu do svoje škole, te time i da im se uskrati fundamentalno ljudsko pravo – pravo na obrazovanje, kao osnovno pravo svakog građanina i građanke u uređenom odnosno demoktarskom sistemu.\nUNSS predstavlja preko sto hiljada srednjoškolaca i srednjoškolki iz cele Srbije. Bivajući krovna organizacija za 200 škola članica sa teritorije cele Srbije, UNSS se bori za prava srednjoškolaca već 15 godina.\n19. aprila, kako navodi za E-Braničevo Mikica Vučković, deca iz Brežana i Dragovca ujutru nisu otišla u školu jer, kako im je rečeno, iz tehničkih razloga prevoznik ne može da ih vozi. Ovim, “deca” nisu otišla u školu, ne samo na teritoriji grada Požarevca nego i iz nebrojeno drugih krajeva Srbije. Deca koja dolaze iz unutrašnjosti, prigradskih naselja i slično, sprečena su da se obrazuju i formiraju svoje ličnosti iz “tehničkih razloga”.\n“Deklaracija srednjoškolskih prava”, fundamentalni dokument svih članica OBESSU-a (Krovne organizacije nacionalnih srednjoškolskih unija Evrope), navodi da se “civilna prava takođe moraju primenjivati na srednjoškolce”, uključujući pravo da uče i mobilnost (Univerzalna delaracija o ljudskim pravima).\nUNSS podržava građansku participaciju i uvek je rada da pomogne bilo kojoj individui koja želi da učestvuje u procesima donošenja odluka, ali, plašimo se do čega će doći sutra, ukoliko se korišćenje javnih dobara i usluga u političke svrhe nastavi kao juče.\nU Srbiji srednju školu pohađa 249.094 mladih i ambicioznih osoba, uskratiti priliku makar i jednoj da uči, napreduje, pita i interesuje se, je nešto protiv čega Unija srednjoškolaca Srbije nastoji da se bori. Nadamo se da narod Srbije shvata da budućnost Srbije ostaje ni na kom drugom nego na ovim mladim osobama.


Opšti uslovi korišćenja sajta - Lupa\nPosetom sajta www.lupastore.rs prihvatate uslove korišćenja navedene u daljem tekstu. Molimo Vas da ih pažljivo pročitate i upoznate se pravilima istih, jer bilo kakvo korišćenje ove internet stranice podrazumeva Vaše prihvatanje uslova i pravila korišćenja navedenih u ovom dokumentu. www.lupastore.rs zadržava pravo da izvrši delimične ili potpune promene web sajta ili opštih uslova upotrebe, bez prethodne najave. Stoga, molimo Vas da sledeći put kada posetite naš sajt, ponovo proverite uslove kako biste bili upoznati sa eventualnim promenama do kojih je došlo.\nSvi detalji, dokumenta, ilustracije i žigovi koji su objavljeni na ovom sajtu su u vlasništvu www.lupastore.rs. Ništa sadržano na ovoj web stranici se ne može tumačiti kao dozvola za korišćenje bilo kog žiga koji je prikazan na ovom internet sajtu.\nKorišćenje sajta podrazumeva pretraživanje sajta, štampanje sadržaja web stranice ili čuvanje u elektronskom obliku i pristup i korišćenje sadržaja koji se nalaze na sajtu, pod uslovom da sva autorska prava i zaštitni žig www.lupastore.rs budu sačuvani. Korišćenje bilo kojeg dela ove web stranice u komercijalne svrhe ili njegovo uklapanje u bilo koju drugu publikaciju ili web stranicu je strogo zabranjeno.\nwww.lupastore.rs je prikazao detaljne informacije koje se nalaze na ovom web sajtu koristeći interne i eksterne izvore, po svom najboljem saznanju i uverenju, i neprestalno nastoji da proširi i ažurira te informacije. Informacije na ovom web sajtu namenjene su isključivo predstavljanju www.lupastore.rs i njegovih usluga. www.lupastore.rs ne daje garanciju kompletnosti, pouzdanosti, blagovremenosti ili tačnosti informacija na ovom web sajtu, bilo izričito ili prećutno. www.lupastore.rs nema obavezu održavanja materijala i usluga dostupnih na ovoj web stranici, niti dostavljanja povezanih ispravki ili dopuna, te Vas stoga molimo da imate na umu da ove informacije, iako tačne na dan kada su objavljene, mogu biti zastarele. Stoga Vam preporučujemo da proverite svaku informaciju koju pročitate na ovom web sajtu pre nego što je upotrebite u bilo kom obliku. Ukoliko su Vam potrebni bilo kakvi saveti ili instrukcije u vezi sa našim uslugama, molimo Vas da nam se direktno obratite.\nPristupanjem ovom sajtu, korisnici ovog web sajta izjavljuju da su saglasni s činjenicom da koriste pristup ovom web sajtu i njegovom sadržaju na sopstveni rizik. Ni www.lupastore.rs a, niti treće strane koje učestvuju u pisanju, produkciji ili prenošenju ovog web sajta ne mogu biti odgovorni za bilo kakvu direktnu, slučajnu, posledičnu, indirektnu ili bilo kakvu drugu štetu, troškove, gubitke ili povrede koje nastanu kao rezultat pristupa ili nemogućnosti pristupa ovom web sajtu, te korišćenja ili nemogućnosti korišćenja ovog web sajta, ili kao rezultat činjenice da ste se oslonili na informacije date na ovom web sajtu.\nTakođe, www.lupastore.rs ne prihvata odgovornost za bilo koji gubitak prouzrokovan virusima koji mogu zaraziti Vaš kompjuter ili bilo koju drugu imovinu kroz upotrebu, pristup ili preuzimanje bilo kog materijala sa ove web stranice. Ukoliko odlučite da preuzimate materijal sa ove web stranice, činite to na sopstvenu odgovornost.\nPrenošenjem ili prijemom informacija sa ovog sajta ne zasniva se poslovni odnos odnos između Vas i www.lupastore.rs , te niko od koristika ovog sajta ne treba da postupa, niti da se uzdrži od postupanja, na osnovu bilo koje informacije na ovom sajtu. Slanje poruka putem elektronske pošte ni u kom smislu ne obavezuje www.lupastore.rs na zasnivanje poslovnog odnosa sa bilo kojim korisnikom ovog sajta.\nOvaj web sajt sadrži linkove/reference za web sajtove trećih lica. Obezbeđujući takve linkove, www.lupastore.rs ne daje svoju saglasnost u pogledu sadržaja tih web sajtova. www.lupastore.rs ne prihvata nikakvu odgovornost za dostupnost ili sadržaj tih web sajtova, niti odgovornost za štetu ili povredu koje nastanu kao rezultat korišćenja njihovog sadržaja, u bilo kom obliku. www.lupastore.rs ne daje nikakvu garanciju da stranice za koje postoje linkovi pružaju informacije bilo kojeg kvaliteta. Korisnici pristupaju takvim web sajtovima na vlastiti rizik.\nKorisnik ovog web sajta je u potpunosti odgovoran za sadržaj i tačnost informacija koje šalje www.lupastore.rs kao i za nekršenje prava bilo koje treće strane na koju se eventualno odnose te informacije. Korisnik daje svoj pristanak www.lupastore.rs da objavi takve informacije, kao i da iste koristi u svrhu statističke analize ili za bilo koje druge poslovne svrhe, uključujući ali ne ograničavajući se na reprodukciju, razvoj, reklamiranje, prodaju i marketing, bez ikakvog ograničenja i bez ikakve naknade korisniku.\nDostavljanjem informacija korisnik daje garanciju da poseduje vlasnička prava nad poslatim informacijama i materijalom, i da ima pravo, odnosno pristanak za postavljanje privatnih informacija, odnosno materijala, te da korišćenje istih od strane www.lupastore.rs neće povrediti prava treće strane. www.lupastore.rs ni u kom slučaju nije obavezi da objavi ili koristi dostavljene informacije ili materijal. Prilikom korišćenja web sajta i bilo kojih informacija ili materijala koji se nalaze na istom, korisnik je u obavezi da postupa u skladu sa svim primenjivim propisima.


Neprihvatljiva inicijativa premijera Vučića\nBeta\t 9. avgusta 2015. 13:30\nKosovski ministar spoljnih poslova Hašim Tači izjavio je danas da je neprihvatljiva inicijativa premijera Srbije Aleksandra Vučića o uspostavljanju zajedničkog dana sećanja na žrtve sukoba na prostoru bivše Jugoslavije.\n“To predstavlja relativizaciju i ponovno pisanje istorije. Ne možemo izjednačiti one koji su podsticali, organizovali i počinili genocid s onima koji su branili svoje domove. To nije ljudski i ne služi pomirenju”, napisao je Tači na svom fejsbuku profilu.\nPrema njegovim rečima, pomirenje mora biti u službi budućnosti, a ne za “dnevnu politiku i stvaranje medijskog spektakla”.\nNa stav Tačija reagovao je srpski ministar unutrašnjih poslova Nebojša Stefanović, koji je izjavio da Tači zaboravlja da više nije kosovski premijer i da su svi oni koji tu inicijativu ne prihvataju propustili da uoče i prepoznaju jednu veliku priliku za pomirenjem.\nKako prenose mediji, Stefanović je u Vrnjačkoj banji incijativu Vučića ocenio kao “apsolutno državničku” i naglasio da mu je žao što pojedini državnici nisu “na onom nivou koji je potreban da bi se vodile zemlje”.\n“Da bi neko vodio neku ozbiljnu državu, da bi vodio makar našu pokrajinu Kosovo mora da pokaže da razume istorijski momenat i mora da razume da je premijerova poruka bila najbolja poruka u izgradnji budućnosti. Ako ćemo stalno da iskopavamo ratne sekire, onda nikada ne moženo govoriti ni o miru, ni o napretku u regionu”, istakao je Stefanović.


Trijumfalno u Mostaru – BC Igokea – Republika Srpska\nBC Igokea - Republika Srpska > Vijesti > Mlađe kategorije > Trijumfalno u Mostaru\nTrijumfalno u Mostaru\nPosted by admin_user on 09.05.2017\nJuniori su i u ovom kolu nastavili sa sjajnim partijama u Ligi Mladih BiH, pa su tako nedelju u Mostaru savladali ekipu Zrinjskog 61:95, i nastavili seriju sa osam uzastopnih pobjeda u ovom takmičenju.\nHKK “Zrinjski” – KK “Igokea” 61:95 (14:16, 11:27, 16:34, 20:18)\nJedina neizvjesna bila je prva četvrtina, rezultat se smjenjivao do poslednje minute, kada poenima Jankovića a zatim Blesića naš tim odlazi na prvu pauzu sa “plus dva” – 14:16. U drugoj četvrtini Igokea dolazi do svoje igre, i prvo serijom 7-0 dolazimo do prednosti – 20:33, a pred kraj prvog poluvremena takođe serijom 7-0 povećavamo na “plus osamnaest” – 25:43. Jedna sjajna četvrtina u nastavku, uz postignuta 34 poena u ovom periodu, agresivnu odbranu i dobro trčanje, Igokea stiče prednost 41-77 i još jednom potvrđuje ulogu favorita. Do kraja utakmice mladi “Igosi” su u potpunosti iskontrolisali rezultat i na kraju zasluženo slavili 61:95.\nNajraspoloženiji u našoj ekipi bili su Ilić sa 24 poena i 8 skokova, Janković sa 14 poena i 7 skokova i Vuković i Blesić sa po 11 poena. Kod Zrinjskog, Krtalić je postigao 18, Marić i Pajić po 12, a Zlomislić 10 poena.\nOvom pobjedom Igokea je i dalje na čelu Lige Mladih, gdje sa osam pobjeda iz isto toliko utakmica dijelimo prvu poziciju sa ekipom Sparsa. Narednog vikenda upravo nas u Aleksandrovcu očekuje duel ove dvije ekipe.


Derbi dana: Votford – Mančester Junajted: “Crveni đavoli” prekidaju fantastičan niz “stršljenova”! – Kladjenje.rs\nHomeDerbi danaDerbi dana: Votford – Mančester Junajted: “Crveni đavoli” prekidaju fantastičan niz “stršljenova”!\nU poslednjem meču petog kola najjače lige na svetu – Premijeršipa, sastaju se ekipa koja do sada na iznenađenje svih ima stoprocentan učinak u prvenstvu pošto je zabeležila sve četiri pobede – Votford, i ekipa koja poslednjih godina nikako da pronađe sebe, ali i dalje važi za jedan od najtrofejnijih klubova na svetu – Mančester Junajted. Biće ovo susret trenutno trećeplasirane i desetoplasirane ekipe, ali tabela ne bi trebalo ništa da znači kada je u pitanju ovaj susret.\nMeč je na programu od 18 sati i 30 minuta.\nVotford: Ima li kraja fantastičnom nizu ove ekipe?\nU ekipi Votforda postoji izvesna doza straha pred ovaj meč, ako ni zbog čega drugog onda zbog činjenice da imaju katastrofalan međusobni skor sa Mančesterom. Mada, mora se priznati, da ni oni najveći optimisti nisu verovali da će ova simpatična ekipa pružati ovakve partije na startu prvenstva, a one se nekako najbolje mogu okarakterisati sa samo jednom rečju – BRILJANTNO! Naime, izabranici trenera Gracie su u prva četiri kola Premijer lige upisali su pobede na svom terenu nad ekipom Brajtona, Kristal Palasa, i na iznenađenje svih nad Totenhemom, dok su u gostima savladali solidnu ekipu Barnlija koja je prošle sezone zauzela sedmo mesto. U tom periodu su trijumfovali i u Liga Kupu pošto su na gostovanju rutinski savladali ekipu Redinga.\nNaravno da od svih ovih pobeda najveću težinu ima upravo ta poslednja nad Totenhemom, obzirom da su pre toga i oni imali maksimalan učinak u prvenstvu, ali su ih popularni „stršljenovi“ ipak uspeli savladati, tako da se zajedno s Liverpulom i Čelsijem trenutno nalaze na samom vrhu premijerligaške tabele. Stoga je sasvim jasno da će Gracia sada i protiv Junajteda na teren poslati istu startnu postavu, pogotovo jer su zbog povreda i dalje van stroja štoperi Kabul i Britos, veznjak Kleverli i napadač Deulofeu.\nMančester Junajted: Ovaj meč bi mogao da bude prekretinica za Mančester!\nŠto se tiče slavnih gostiju iz Mančestera, oni nakon četiri odigrana kola imaju polovičan učinak i trenutno se nalaze tačno u sredini premijerligaške tabele, ali za trenera Murinja je jako bitno to što su u svom poslednjem nastupu došli do gostujuće pobjede od 2:0 nad Barnlijem, jer su se na taj način napokon uspeli oporaviti od dva vezana poraza. Naime, prethodno su izgubili u gostima od Brajtona i kod kuće od Totenhema. Nakon tog meča se dosta pisalo po medijima o tome kako Žoze Murinjo odlazi iz Mančestera, ali ipak se sve završilo samo na tim glasinama. U prvom kolu je ekipa sa Old Traforda sigurnom igrom savladala ekipu Lestera, i niko nije ni slutio da će nakon takve partije ovaj tim zabeležiti dva vezana poraza.\nInače, Murinja pored tri osvojena boda u duelu s Barnlijem posebno raduje podatak da je napokon proradio i njegov najbolji napadač, Lukaku, koji je bio dvostruki strelac u tom meču, dok se u potpunosti oporavio i srpski reprezentativac Nemanja Matić, tako da ga zajedno s Pogbom i Felainijem i u meču protiv Votforda očekujemo od prvog minuta na terenu. Sa druge strane, odbrambeni fudbaler Šou predvodi listu povređenih fudbalera nakon jedne stravične povrede i on se na listi povređenih fudbalera pridružuio golomanu Romeru, kao i defanzivcima Dalou, Rohu i Džonsu, dok je zbog crvenog kartona suspendovan napadač Rašford.\nIako je Votford apsolutno sve iznenadio sjajnim partijama u prva četiri kola, ipak smatramo da će izabranici iskusnog trenera Murinja u subotu dati sve od sebe da prekinu ovaj fantastični niz ove ekipe i nanesu im prvi poraz u sezoni. Ono što je jako bitno pred ovaj meč je da Mančester Junajted igra tradicionalno odlično na ovom gostovanju i dosta lako dolazi do pobeda.\nPredlažemo vam da na ovom meču odigrate 2 koju kladionica Meridianbet plaća sa izuzetno dobrom kvotom 1.95. Meč bi trebalo da protekne i u znaku golova pa vam preporučujemo da bez mnogo razmišljanja ovde odigrate igru 3+ koju kladionica Meridianbet plaća sa kvotom 1.96.\nZa one nešto hrabrije, predlažemo jedan prelaz koji je poprilično karakterističan za Murinjove ekipe. U pitanju je igra x-2 koju kladionica Meridianbet plaća sa kvotom 5.25.Registruj se na Meridianbet\nTiket dana (subota, 15.09.2018)\nFebruar 8, 2019 Vlajko Najava 0\nNovembar 9, 2018 Vlajko Najava 0


Oporavak na berzama | Politika | DW | 23.01.2008\nOporavak se beleži pre svega na azijskim berzama, ali u SAD i Evropi. Koliki je značaj ove finansijske krize i koje zemlje će biti najviše pogodjene? Medjunarodni monetrani fond smanjio prognozu privrednog rasta u svetu.\nFrankfurtska berza 23.01.2008.\nOporavak azijskih berzi\nVećina azijskih berzi oporavila se danas od dvodnevnog pada, pošto su ulagači pozdravili obilno i iznenadno prekonoćno smanjenje kamatnih stopa na koje su se odlučile američke Federalne rezerve da bi dale zamajac posustaloj privredi zemlje. Ali, analiticari kažu da su potresi na berzama mogući još neko vreme jer je brza, vanredna akcija američke centralne banke ocenjena i kao znak da Vašington gleda na kreditnu krizu u SAD kao na veoma ozbiljan problem. Strahovanja od recesije u SAD, koja bi umanjila potražnju za azijskim izvozom, potresaju region od početka godine. Talas prodaje i pad akcija snazno je potresao azijske berze u ponedeljak i utorak zbog sumnje da će stimulativni paket koji je u petak predložio predsednik Dzordz Buš biti dovoljan da podrži rast američke privrede.\nLagano smirivanje u SAD\nAmeričke berze zatvorene su sinoć uz pad većine berzanskih indeksa, što se tumači kao posledica straha od recesije u američkoj privredi.\nPad na berzama ipak je bio manji nego što se prvobitno strahovalo, jer je hitno smanjenje kamata američkog Saveznog sistema rezervi smanjilo zabrinutost investitora. Prema poslednjim podacima, Dou Džons indeks je pao za prosečno 1,06 odsto i nezvanično je iznosio 11.971 poena, čime se prvi put od novembra 2006. godine približio psihološkoj granici od 12.000. Pad je zabeležen i kod indeksa Nasdak i to za 47,75 indeksnih poena ili 2,04 odsto, dok je standardni indeks S&P 500 pao za 14,69 poena ili 1,11 odsto.\nPoljaci kažu da Soros nije prorok\nPoznati poljski ekonomista, otac tamošnjeg puta u tranziciju Lešek Balcerovič odbio je kao veliko preterivanje ocenu američkog finansijera Džordža Sorosa da je svet pred najvećom privrednom krizom od Drugog svetskog rata. "Soros nije prorok.\nFinansijska tržišta su pomalo kao vatra, s vremena na vreme se neko na njima opeče, ali bez vatre ne možemo da zamislimo život", rekao je Balcerovič za današnji "Djenjik". Taj nekadašnji poljski ministar finansija i kasnije guverner poljske centralne banke naglasio je da ne vidi analogiju izmedju sadašnje krize i panike na berzama i velike svetske privredne krize iz 1929. Godine. "O tome kakav uticaj će imati kriza u SAD na druge zemlje zavisiće pre svega od toga koliko one trgovinski zavise od Amerike. U regionu Srednje Evrope ta zavisnost je mala", kazao je Balcerovič poljskom listu.\nČesi predvidjau minim alan uticaj na svoju privredu\nDa će uticaj sadašnje berzanske krize biti minimalan na Srednju Evropu kao i Balcerovič procenjuju i češki ekonomisti a Narodna banka Češke predvidja samo "izvesno hladjenje privrede". "Problem češke privrede je više pregrevanje, nedostatak radne snage ali obara rekord u izvozu i u najboljoj je kondiciji da celu tu krizu preživi relativno dobro i zdravo", kazao je za današnju "Mladu frontu Dnes" viceguverner ČNB Miroslav Singer. "Recesija u SAD Evropi može da smanji za jedan procenat privredni rast, Češkoj maksimalno 0,25 odsto", procenio je i analitičar UniKredit banke Pavel Sobišek.\nMMF predvidja znač ajno usporavanje rasta\nZnačajno usporavanje rasta svetske privrede 2008. godine je izgleda neizbežno, zaključio je danas Medjunarodni monetarni fond, uz upozorenje da će oporavak finansijskih tržišta biti složen i dugotrajan. Predstavnik MMF, Masud Ahmed, kaže da je odluka centralne banake SAD o hitnom sniženju ključnih kamatnih stopa za tri četvrtine proceneta pomogla smirenju stanja. "Značajne oscilacije i pad cena na brojnim berzama u proteklih nekoliko dana ukazale su na teret koji tekuća previranja na finansijskim tržištima predstavljaju za prognoze rasta svetske privrede," kaže Ahmed "Zato se značajno usporavanje ekonomskog rasta već sad čini neizbežnim." Na osnovi grube procene o usporavanju stope američkog privrednog rasta za oko jedan odsto, rast u Aziji bi mogao da bude usporen za oko pola do jednog procenta, u zavisnosti od toga kakve bi bile posledice pogoršanja u privredi SAD na ostali svet.\nTrajni link https://p.dw.com/p/CwXf


Aleksandar Vučić: Malo ko bi voleo da bude u mojoj ili Tačijevoj koži! | Vestinet.rs\nPočetna POGLEDI\tAleksandar Vučić: Malo ko bi voleo da bude u mojoj ili Tačijevoj koži!\nAleksandar Vučić: Malo ko bi voleo da bude u mojoj ili Tačijevoj koži!\nVučić je za RTS rekao da ne može da priča Srbima iz Klokota, Donje Budrige, Parteša kako da žive sa Albancima.\n– Treba li da vređam Albance, da vrištim na njih kako bih dobio poene u kafićima u Beogradu i da tim ljudima nanesem štetu – upitao je Vučić.\nNa pitanje da prokomentariše pisanje prištinskih medija da je dva puta u jednom danu ponizio kosovskog predsednika Hašima Tačija, Vučić je rekao da nikoga nije ponizio, te da mu to nije bila ni želja, niti bi to nekada uradio.\n– Razgovaram sa Tačijem jer je predstavnik Albanaca a to nije lak posao – rekao je Vučić i dodao da greši svako ko misli da je njihov posao lak: „Ako neko misli da je naš posao lak, ja mislim da nije i malo ko bi želeo da bude u njegovoj ili u mojoj koži. Ako neko misli da je to jednostavno ne, mnogo je teško i nije nimalo lepo, da li se svađamo – da, jer imamo različite poglede. A da li je bolje da razgovaramo – jeste. Da raskrstimo jednom zauvek – da, bolje je, jer ovi ljudi znaju da će noćas moći da se vrate kući, da pređu most na Ibru, da pređu Prištinu i dođu do Gnjilana – rekao je Vučić.\nOn je rekao i da je srećan što je na Kosovu, sa srpskim narodom.\n– Zahvalan sam im na podršci i ljubavi koju pokazuju jer ne žive lepo kao i mi, oni znaju sa kakvim se mukama suočavaju, kod njih nije sve „umešeno pa obešeno“ – rekao je predsednik.\nVučić je dodao da je nadležnima u Lešku obećao proširenje internata Poljoprivredne škole, jer će ta deca koja se školuju imati posla gde god da rade, Naveo je i da je insistirao i na dualnom obrazovanju.\nVučić je podsetio da ga večeras očekuje sastanak sa predstavnicma svih srpskih opštima, odnosno sa svim stvarnim predstavnicima Srba, a ne onim koje izmišljaju agenture, već upravo onima kojie je narod izabrao.\nUlagaćemo ovde i dalje, Srbija sada to može\nDržava će da ulaže ovde, jer Srbija to sada može i već ulažemo u energetske objekte, u Gazivode, u ekološke zgrade, u brojne pogone, samo u Trepču ulažemo 13 miliona evra, to je veliki novac, rekao je večeras predsednik Aleksandar Vučić na sajmu privrednika u Leposaviću.\n– Srbija to može da uradi i ovi ljudi su srećni što smo spremni da i dalje ulažemo, kao što smo spremni da privrednicima iz centralne Srbije koji žele da ovde ulažu olakšamo poslovanje – rekao je Vučić gostujući na javnom servisu.\nNaši ljudi treba da rade i s Albancima, da zarađuju, da ekonomski budemo snažniji, da budemo najsnažniji, jer za to sada imamo uslova, rekao je predsednik, dodajući da zna da ljudima koji teško žive to i dalje zvuči nerealno.\n– Ali pre četiri godine to je bilo još mnogo teže i neki su mi se smejali, ali danas mi se više niko ne smeje, jer smo lideri u mnogo čemu – naveo je predsednik.\nUpitan šta ljudima s kojima je danas razgovarao najviše nedostaje, rekao je da su to nova ulaganja, ali pre svega mir i stabilnost, a na opasku reportera da je „Kosovo sve samo ne stabilno„, Vučić je naveo da je to tačno, jer, kako je pojasnio, na severu Kosova ljudi ne znaju u kojoj državi rade.\n– A ovi na jugu rade po kosovskom sistemu i to nije problem, ali su suštinski za naše ljude koji hoće da ovde ulažu problem, recimo, bankarske garancije, na šta da dobiju hipoteku i tome slično, jer monopol na fizičku prinudu ima Priština, a ne Beograd – naveo je.\nZbog toga, dodao je, tražimo neko drugo rešenje i druge načine za obezbeđenje investicija kako bismo pomogli privrednicima iz centralne Srbije koji žele da ulazu na KiM.\nU tom smislu je pomenuo da su neki već našli i strana tržišta na koja izvoze proizvode sa KiM, pa se tako voće i povrće izvozi u Nemačku, Rusiju.\n– Možemo da pomognemo, ima zainteresovanih i to je dobro – poručo je.\n„Hoćemo ekonomski snažnijeg i jačeg Srbina na KiM“\nPredsednik Srbije Aleksandar Vučić rekao je da je tokom današnje posete Kosovu i Metohiji dao ključne smernice šta će Srbija da čini u narednom periodu, a to je da omogući da Srbi budu ekonomski jači i snažniji, dodajući da je njegov posao da pokuša da ispravi greške koje je Srbija načinila u prethodnom periodu.\n– Hoćemo ekonomski snažnijeg i jačeg Srbina na Kosovu i Metohiji, hoćemo da Srbija pomogne više jer nije više u stanju bankrotstva kao što je bila od 2008. do 2014. godine. Srbija danas ekonomski raste i napreduje punim jedrima najbrže u Evropi zajedno uz Poljsku – rekao je Vučić za RTS.\n– Plaća se cena za greške i pogrešne poteze. Moj posao je da pokušam da ispravim greške, a ne da spavam i čekam da prođe vreme – naglasio je predsednik.\nAlbanciAleksandar VučićGazivodeHašim TačiKosovopregovori


VojvodinaCafe - Krajem juna "Dani Dunava" u Novom Sadu\nKrajem juna Dani Dunava u Novom Sadu\nVest objavljena: 15.06.2012 10:00\nManifestacija sajamskog karaktera ima za cilj isticanje značaja reke Dunav za različite segmente društvenog života i privrednog razvoja grada i regiona. Festival obuhvata niz programskih aktivnosti, od izložbenih, kulturoloških, sportskih pa do građanskih, zabavnih, muzičkih i edukativnih.\nGlavni nosioci i učesnici svih sadržaja su Novosađani i njihovi gosti iz drugih, a posebno podunavskih gradova.\nVažan segment ove manifestacije biće program privrede fokusiran na razvoj turističkog i poslovnog potencijala Dunava. Dunav kao važna saobraćajnica, turistička destinacija, mesto raznih rekreativnih, ugostiteljskih, kulturnih sadržaja, trenutno je najveći potencijal Novog Sada za privredni razvoj i ostvarivanje veze sa Evropom. Manifestacija će biti održana na Sunčanom keju u Novom Sadu krajem juna.


Uhapšena velika međunarodna kriminalna grupa: Oduzeta droga, oružje i novac :: Semberija INFO ::\nPolicijski službenici Policijske uprave Bijeljina, u saradnji sa Upravom za organizovani i teški kriminalitet MUP-a RS, postupivši po naredbi Osnovnog suda u Bijeljini, te uz saglasnost Okružnog tužilaštva Bijeljina, 27. maja u večernjim satima izvršili su pretres vikendice u selu Suvo Polje kod Bijeljine, saopštio je na današnjoj konferenciji za štampu načelnik Policijske uprave Bijeljina Žarko Ćosić.\nPretres je izvršen radi suzbijanja krivičnih djela iz oblasti zloupotrebe droga, oružja i prostitucije.\n„Prilikom pretresa u objektu je pronađeno 35 kriminogenih osoba, 26 muškaraca i devet ženskih osoba.\nTom prilikom pronađeno je i privremeno oduzeto 14 paketića kokaina, ukupne mase oko 46 grama, devet komada medicinskih droga, devet pištolja različitog kalibra, jedan gasni pištolj, tri pancira, te više od 20.000 KM u raznim valutama. U ovoj policijskoj akciji uhapšeni su pripadnici organizovane međunarodne kriminalne grupe, a to su: A.G., P.S., Ž.S., R.S., R.D., S.S., S.P., D.P., Z.Ć., V.K., S.M., M.T., E.H. i Ž.V., svi državljani BiH, A.B., državljanin Slovenije i T.M., državljanka Srbije“.\nĆosić je izjavio da su u toku konsultacije sa nadležnim tužilaštvom u cilju realizacije navedenog predmeta u kojem je 16 osoba uhapšeno zbog počinjenih krivičnih djela, neovlaštena proizvodnja i promet opojnih droga, omogućavanje uživanja opojnih droga, nedozvoljena proizvodnja i promet oružja ili eksplozivnih materija, te zbog krivičnog djela navođenja na prostituciju.


Miličković: Korumpirani tužioci štite Mila i Duška – Borba\nAkcionar u Elektroprivredi Crne Gore Vasilije Miličković na današnjoj pres konferenciji pozvao je specijalnog državnog tužioca Milivoja Katnića i vrhovnog državnog tužioca Ivicu Stankovića da danas podnesu ostavke, optuživši ih da direktno štite Mila Đukanovića i Duška Markovića.\nPodsjećamo, Miličković je podnio nekoliko krivičnih prijava protiv Markovića i Đukanovića, zbog kako je naveo zloupotrebe državnih resursa i pljačke državne imovine.\n„Kako su istekli svi zakonski rokovi za otvaranje izviđaja i podizanje optužnica, tužioci svim građanima nedvosmisleno daju do znanja da je ta državna institucija zarobljena, pa će građanska akcija, od danas ispred VDT-a svakodnevno od 14 do 15 sati insistirati da Milivoje Katnić i Ivica Stanković pod hitno podnesu ostavke, kako bi najznačajnija institucija u našoj državi konačno profunkcionisala“, rekao je Miličković.\nOni su sa današnjeg presa uputili otvoren poziv svim medijima, opozicionim poslanicima i pokretu „Odupri se“ da uzmu učešća kao aktivni ili pasivni posmatrači, a sve sa ciljem da se od VDT-a izdejstvuje odgovor zašto se ne procesuiraju podnesene krivične prijave koje godinama čame u ladicama tužilaštva.\nMiličković se, takođe, ponovo obratio premijeru Markoviću, insistirajući da odgovori na predhodno postavljena pitanja kao i na njegovu ličnu odgovornost, a po podnesenoj krivičnoj prijavi iz januara 2018. godine zbog veleizdaje državnih\n„Jer, nije sa A2A raskinu Ugovor na instant kako on kaže bez opterećenja za budžet i građane. Dakle, svjesno je to rastegao na dvije godine, a sve sa ciljem da u tom periodu isplati navodnu dividendu i otkup akcija RUPV u visini 50 miliona evra. Upozoriću Markovića da je njegova ministrica Dragica Sekulić juče na presu u Vladi iznijela niz neistina i lažno obavijestila javnost o ukidanju OiE“, rekao je Miličković.\nTakođe, on je zatražio i da kompletna Vlada sa premijerom podnese ostavku zbog krivičnih djela koja su počinili i za koja su procesuirani, ali su zaštićeni ćutanjem njihovih korumpiranih tužilaca.\nMiličković je naglasio da je lično pozvao jednog od organizatora protesta „Odupri se“ DŽemala Perovića da podrže ovu inicajativu, ali da je odgovor sa te adrese sad za sad izostao.\nPredsjednik Partije penzionera, invalida i restitucije (PIR), Momo Joksimović, pozvao je Katnića i Stankovića da se ugledaju na tužioce iz Evrope, te da slijede njihov primjer.\nOn je takođe, podsjetio na jučerašnju izjavu ministrice Dragice Sekulić, da omogući Elektroprivredi ukidanje OI1, te da EPCG radi po tržišnim uslovima poslovanja.\n„Naglašavam, Sekulić je juče javno izgovorila da je ova odluka Vlade omogućila da EPCG ne plaća OI1.Tražimo da se vrate tri godine unazad faktura za isporučenu električnu energiju, da se drže isključivo niske tarife na postojećim računima. Tražim da drugi proizvođači iz obnovljivih izvora energije preko Regulatorne agencije za energetiku ispostave svoje račune„, zaključio je Joksimović.\nMiličković je na kraju kazao da će i u ponedeljak doći ipsred zgrade Vlade i Tužilaštva, sve dok Katnić i Stanković ne podnesi ostavke i uhapse Markovića i Đukanovića.\nCetinje: Uhapšen zbog pokušaja iznude\nNije mu udovoljeno da se finale poništi: Bokan napustio sjednicu ABA lige


Bagdad - Sputnjik Srbija\nNapad na vojnu bazu u Bagdadu, poginulo najmanje 11 ljudi\nNeidentifikovani napadači usmrtili su najmanje 11 i ranili još 8 ljudi, među kojima ima i vojnika u napadu na vojnu bazu u zapadnom delu Bagdada, potvrdili su policijski i medicinski izvori u iračkoj prestonici.\nAmerička ambasada u Bagdadu noćas je bila meta raketnog napada, javljaju arapski mediji. Za odbijanje napada bio je upotrebljen protivvazdušni-raketni „Patriot“.\nTri osobe povređene u granatiranju američke ambasade u Bagdadu /video/\nNajmanje tri osobe su povređene u raketiranju američke ambasade u iračkoj prestonici, javila je televizija „Sumarija“, pozivajući se na izvor u policiji Iraka.\nTri rakete pogodile kompleks Ambasade SAD u Bagdadu\nTri rakete su pogodile kompleks ambasade SAD u Bagdadu, od kojih je jedna je pogodila restoran američke diplomatske misije, prenosi televizija „Al Arabija“, koja se poziva na policiju.\nU blizini američke ambasade u Bagdadu palo pet raketa\nPet raketa palo je nedaleko od američke ambasade u Bagdadu, koja je smeštena u takozvanoj Zelenoj zoni, prenosi AFP.\nRat na ulicama Bagdada: Traju borbe oko važnog mosta, raketa pogodila „Zelenu zonu“, ima žrtava\nNajmanje jedna osoba je ubijena, a 32 su ranjene u sukobima oko strateški važnog mosta u Bagdadu, saopštili su bezbednosni i medicinski zvaničnici.\nNapadnuta redakcija televizije „El Arabija“ u Bagdadu, ima povređenih\nNepoznati naoružani ljudi uleteli su u prostoriju arapskog satelitskog televizijskog kanala „El Arabija“ u iračkoj prestonici Bagdadu, ima povređenih, saopšteno je na tviter nalogu te televizije.\nEksplozije odjekuju Bagdadom, među povređenima najviše dece\nU južnom predgrađu Bagdada u skladištu oružja izbio je veliki požar, posle čega su usledile eksplozije. Poginula je jedna osoba, a 29 je povređeno, među kojima su većinom deca.\nZapalilo se skladište s glasačkim kutijama — slede novi izbori ili ne?\nMesto za skladištenje glasačkih kutija sa parlamentarnih izbora u Iraku danas je u Bagdadu zahvatio veliki požar, saopštili su lokalni zvaničnici i Ministarstvo unutrašnjih poslova.


U Fokusu - Ano Fokus 12 - Romaworld\nHome»Romske vesti » U Fokusu – Ano Fokus 12\nPripadnici Ministarstva unutrašnjih poslova u Nišu, u saradnji sa Bezbednosno-informativnom agencijom i Osnovnim i Višim javnim tužilaštvom, uhapsili su funkcionera gradskog veća grada Niša Branislava Kačara (1990), zbog postojanja osnova sumnje da je izvršio krivično delo trgovina uticajem. Takođe se sumnja da je Branislav Kačar, u septembru ove godine, uticao i na zaposlenog u Sekretarijatu za omladinu i sport grada Niša, da opredeljena sredstva iz budžeta grada, u iznosu od 1.000.000 dinara, namenjena za podsticaj razvoja sporta u jednom niškom Omladinskom košarkaškom klubu, tom klubu isplati preko reda, što je on i učinio.\nNacrtom Odluke o budžetu grada Niša za 2018. godinu koji je objavljen na zvaničnom gradskom sajtu za rad medija, odnosno za unapredjenje javnog interesa u oblasti javnog informisanja predvidjen je 60,1 milion dinara. Pored ovog iznosa, planirano je da 670.000 dinara bude izdvojeno za unapredjenje javnog informisanja osoba sa invaliditetom. Ukoliko nacrt budžeta dobije “zeleno svetlo” gradskog parlamenta, suma koja će biti dodeljena medijima biće tri puta veća od ovogodišnje, pošto je putem konkursa ove godine podeljeno 20,5 miliona dinara.\nPolaganjem venaca i cveća na Spomen obeležje u Arapovoj dlini u Leskovcu obeležena je godišnjica streljanja nedužnih građana tokom Drugog svetskog rata. Vence na Spomen obeležje položila je delegacija Vojske Srbije, Grada Leskovca, SUBNOR-a i Doma Kulture Roma. Ispred delegacije Roma venac je položio Nebojša Ajvazović direktor DK Roma u Leskovcu. Ovo je dokaz jednog režima koji je gnusno postupio prema Romima, građanima leskovca. Zbog pet poginulih vonjika nemačke vojske u borbi sa partizanima, oni su streljali 310 građana, kazao je Ajvazović koji je ovom prilikom i apelovao da se ovakav događaj više nikada ne dogodi , već da se živi u toleranciji, ljubavi i miru. U Arapovoj dolini, nedaleko od centra Leskovca, 11. decembra 1941. godine, streljano je 310 lica među kojima je bilo 293 Roma, 11 Srba i 6 Jevreja.\nKancelarija za ljudska i manjinska prava Vlade Republike Srbije organizovala je, povodom 10. decembra – Međunarodnog dana ljudskih prava, drugi sajam pod nazivom „Složni mozaik Srbije“, na kojem su se predstavili nacionalni saveti nacionalnih manjina. Paunović je poručila da je Srbija posvećena sprovođenju Akcionog plana za poglavlje 23 i obaveza koje iz njega proizilaze, dodavši da je polje ekonomskih prava bilo prioritet Vlade ove godine, te da su investicije, radna mesta i smanjenje stope nezaposlenosti uticale na ekonomski položaj građana.


RTCG - Radio Televizija Crne Gore - Nacionalni javni servis :: Ekonomija :: Vračar: EPCG za dogovor, Dožić: Dajte ponudu\n03. 12. 2021. 09:13 >> 11:06 2\nElektroprivreda Crne Gore (EPCG) raspoložena je za pregovore s firmom Uniprom KAP, kako bi se došlo rješenja problema nastalog između dvije kompanije u vezi sa cijenom struje, rekao je glavni finansijski direktor EPCG Miro Vračar. Predstavnik Uniprom KAP-a Nebojša Dožić kaže da će na pregovore s EPCG-om kad god to kažu iz elektroenergetske kompanije.\nOn je poručio da će, ako i dalje ostane isti stav EPCG, biti prinuđeni da isključe ćelija planski.\n"Mi smo polovinom godine poslali dopis EPCG i resornim ministarstvima, premijeru, u kojem tražimo da se postojeći ugovor koji je trebalo da traje još iduće godine produži za još pet godina kako bi mogli da planiramo proizvodnju i kako bi mogli da započnemo planirane investicijie", rekao je Dožić.\n"Nikada EPCG nije izašla sa stavom da bi preuzimala ili upravljala KAP-om. Bila je jedna uporedna činjenica iz koje su možda preistekli takvi stavovi, da smo mi rekli da na gubitku po osnovu jedne mjesečne fakture, a po osnovu razlike u cijeni koja sada važi za Uniprom, i cijene sa tržišta, mi bi mogli sa tom razlikom da isplatimo 500 radnika", pojasnio je Vračar.


Krstajić ponovo u srpskom fudbalu: Ovako treba da izgleda klub u 21. veku - 04.01.2021, Sputnik Srbija\nMladen Krstajić, bivši selektor seniorske fudbalske reprezentacije Srbije, novi je trener TSC-a iz Bačke Topole. 04.01.2021, Sputnik Srbija\nmladen krstajić, fudbal\nKrstajić, koji je do leta 2019. bio na čelu Srbije, vraća se poslu posle godinu i po dana i kaže da je veoma uzbuđen zbog angažmana u timu iz Superlige.\n„Nisam postavljao nikakve uslove, ni finansijske, jednostavno, kada sam došao na prvi i jedini sastanak sa Upravom i video kako izgleda ovo zdanje, bio sam fasciniran. TSC ima sve kao jedan Bundesligaš“, rekao je Krstajić.\nBivšem fudbaleru Srbija je bila prvi samostalni posao i nije se najbolje pokazao. Reprezentacija je ostavila bled utisak na Svetskom prvenstvu, a potom ni u kvalifikacijama za EURO nije briljirala.\nPosle ubedljivog poraza od Ukrajine je smenjen i posle 18 meseci vraća se na srpsku fudbalsku scenu.\n„Znajući Janoša Žemberija, predsednika ovog kluba, verujem da je ovo samo početak“, rekao je Krstajić na promociji u Fudbalskoj Akademiji TSC u Bačkoj Topoli.\nTSC je jedan od najzdravijih srpskih fudbalskih brendova, prošle godine igrali su kvalifikacije za Ligu Evrope, a Krstajić na mesto trenera dolazi umesto nedavno preminulog Zoltana Saba.\nKrstajić je istakao da mu je potpuno jasno šta Bačka Topola, Vojvodina i Srbija dobijaju sa klubom kao što je TSC.\n„Ovo je domaći zadatak za sve klubove, ovako treba da izgleda jedan klub u 21. veku“, istakao je bivši selektor Srbije i dodao da je željan dokazivanja i da je fudbal bio i ostao njegov život...\nZajedno sa Krstajićem u klub su došli pomoćni trener Dušan Bajić i trener Stefan Janković.\nTakođe je promovisan novi sportski direktor Mirko Jovanović, koji je do sada obavljao posao pomoćnog trenera.\nTSC se nalazi na osmom mestu sa 27 bodova i u nastavku sezone pokušaće da uhvati ritam sa vodećima.\n► Košmar koji traje – Mitrović nije isti posle fatalnog penala\n► Roman Abramovič je u novom problemu – navijači traže reakciju\n09:38Uživo: Đoković igra protiv Španca za četvrtfinale


S.S. Lazio - Page 2 - Italija - MeridianBet Forum :: Srbija!\nApril 26, 2020 in Italija\nĆiro Imobile rekao "da" Gatuzovom Napoliju? smatraju da je on zamena za Milika, istina je da je on iz Sevilje došao za 10tak miliona pre par sezona al'što bi ga Lacio sad pustio kad su čak blizu i potencijalne titule a on je ključna figura u svemu tome\nPoslednji odgovor Oktobar 19\nBole_1981 7 posts\nUginho 5 posts\nLacio po meni igra najlepši fudbal u Italiji, Ciro i ekipa nisu izgubili 21 kolo, poslednji put od Intera u 5 kola, a poslednje odigrano kolo su dobili Mihinu Bolonju sa 2:0. Ispali su iz LE, isto tak\n@NemanjaKao vampiri hahahaha\nNa današnji dan Lacio je osvojio svoju drugu titulu u Seriji A i za sada poslednju! Kakva ekipa ljudi moji, sjajno ih je uklopio Sven Goran Erikson!\n@Uginho Nije mi jasno zašto bi Imobile uopšte i prihvatio da ode u Napoli, i sa sportskog aspekta a i finansijskog. Igra najbolju sezonu u karijeri, njegov tim se posle mnogo godina bori za titulu, on im je glavni igrač, nema nikakve logike da ode u Napoli kojem baš i ne cvetaju ruže. Isto tako ne vidim zašto bi Lacio pustio glavnog igrača, osim ako nisu dobili neku astronomsku ponudu.\n@Toza pa upravo to, novine bacaju "buve" samo da bi probali da poremete ili sruse harmoniju u nekom timu ili nesto slicno :) Jedva cekam da nastave Italijani ,nisam video ko bolji raspored ima do kraja ,juve ili lacio ,al svakako ce biti ludnica u vrhu :D\nNadamo se da se ove godine ponavlja\nUkoliko je vest tacna da je Tomas Strakoša polomio metatarzalnu kost, znaci da ce Lacio nastaviti bez svakako jednog od boljih igraca ove sezone i da se titula svakako udaljava\n@Uginho Sve se nadam da je neka novinarska patka...ali izgleda da ce biti tesko ove sezone uzeti skudeti\n@Uginho veliki hendikep sa ekipu ,i ovako sam im davao realno male sanse ali su sada dodatno oslabljeni ...mada fudbal je to ,ocekuj neočekivano\nDobro imaju prota na golu koji je nekada bio sasvim solidan golman nadam se da bi on mogao da ga odmeni ako se ovo ispostavi kao istina\n@Step Predugo je on na klupi, to je i jedna od mana velikih klubova, sto od 100% utakmica, daju priliku samo prvom golmanu, a neke nebitne tekme daju 2 golmanu i onda kada se desi neki incident, onda kuku lele.\n@Vladačovek je previše iskusan nadam se da mu to što nisu davali šansu neće predstavljati neku veliku prepreku ali njemu to mnogo lakše pada nego nekom mlađem\nKlaudio Lotito pod istragom\nTokom ova dva meseca od kada traje pauza u Seriji A zbog pandemije koronavirusa najviše pažnje privlačio je prvi čovek Lacija Klaudio Lotito, čije reči su dovele do otvaranja istrage.\nIstraga je pokrenuta zbog komentara koje je prvi čovek Lacija imao na utakmicu između Juventusa i Intera, poslednju pre proglašenja prekida šampionata.\n- Imamo samo bod manje od Juventusa i to zbog utakmice Juve - Inter, za koju su svi videli šta je bilo - rekao je Lotito.\nTužilac Fudbalskog saveza Italije želi da vidi na šta je implicirao Lotito u toj izjavi. Ukoliko je na neke neregulaernosti onda se otvara zvanična istraga. U suprotnom, Lotito bi mogao da se suoči sa kaznom zbog dovođenja u sumnju tu utakmicu. Taj meč je Juventus dobio 2:0 i na taj način preuzeo prvo mesto od Lacija.\nNazire li se ’nebesko plavi’ tron?\nIako je u ovom trenutku potpuno neizvesno kako će zbog pandemije koronavirusa izgledati ostatak sezone u Serije A, jasno je da bi jedan od najvećih gubitnika u slučaju prevremenog okončanja italijanskog šampionata bio Lacio.\nRimski klub je ne samo najprijatnje iznenađenje ovosezonskog Kalča, već je u trenutku prekida prvenstva kao drugoplasirani sastav, sa bodom zaostatka iza lidera, ostao jedini konkurent Juventusu u borbi za skudeto. Zato je sasvim razumljivo što su predsednik Klaudio Lotito i ostali čelnici ’nebesko plavih’ iz ’večnog grada’ insistirali na tome da se takmičenje, čim se za to stvore minimalni uslovi, nastavi, a to bi trebalo da se desi tokom juna.\nOvakvo zalaganje ’Lacijala’ da se Serija A završi tek nakon odigranih 38 kola, izazvalo je u prvi mah negativne reakcije vodećih ljudi drugih italijanskh klubova. Tako je predsednik Breše Masimo Ćelini, čiji je grad izuzetno pogođen pandemijom zlokobnog virusa, poručio Lotitu “da, ukoliko želi, sa Laciom uzme titulu u situaciji kad imamo kugu pred vratima”. Mada je borba sa koronavirusom u ovom trenutku najvažnija, ipak, treba razumeti i čelnike rimskog kluba koji shvataju da je ovo prvenstvo šansa, koja će im se teško uskoro ponovo ukazati, da dođu do trećeg Skudeta u dosadašnjoj istoriji Lacija.\nJer malo je verovatno da ekipa bez zvezda, koju uoči starta prvenstva niko nije ubrajao među kandidate za titulu, može ponoviti rezultate iz sezone iz snova u kojoj je do trenutka prekida, posle 26 kola imala bilans od 19 pobeda, pet remija i samo dva poraza. Poslednji neuspeh izabranici Simonea Inzagija doživeli su 25. septembra 2019. u duelu sa Interom u Milanu, posle čega je usledio pobednički marš (pred ’Lacijalima’ su padali Juventus, Napoli, Milan i ’Nerazuri’ u Rimu), uz tek poneki remi poput onog sa gradskim rivalom Romom (1:1) na “Olimpiku”. Tim koji ima tanku klupu i objektivno manje kvalitetan sastav, ne samo od torinske ’Stare dame, već i Intera i Napolija igrom i rezultatima u sezoni 2019/20 nadmašuje svoje stvarne mogućnosti, a koliko mu stvari dobro idu pokazuje i podatak da su za sada najbolji strelac i prvi asistent Serije A upravo igrači Lacija Ćiro Imobile (27 golova) i Luis Alberto (12 dodavanja).\nNaravno, veliko je pitanje da li će ’nebesko plavi’, s obzirom na nimalo lak raspored i činjenicu da u derbiju šampionata gostuju Juventusu u Torinu, uspeti da prvi preseku ciljnu vrpcu u Kalču. Nadu u podvig im, jasno, niko ne može oduzeti, pri čemu je zanimljivo podsetiti da su fudbaleri kluba za koji navija manji deo stanovnika glavnog grada Italije svoje jedine dve dosadašnje titule uzeli u situacijama kada nisu bili glavni kandidati za tron. Do prvog Skudeta u sezoni 1973/74 došli su kao autsajderi, samo dve godine nakon povratka u Seriju A, kada je ’luda družina’ predvođena kontraverznim golgeterom Đorđom Kinaljom (postigao je 24 gola) senzacionalno okončala prvenstveno nadmetanje sa dva boda prednosti ispred drugoplasiranog Juvea.\nI drugi Skudeto, koji je u klupske vitrine stigao 26 godina kasnije uzet je nakon trke sa najtrofejnijim i najpopularnijim timom Italije, međutim, ovoga puta ga je osvojio mnogo skuplji i kvalitetniji sastav Lacija nadoknadivši u neverovatnoj završnici prvenstva naizgled nedostižni zaostatak od pet bodova u odnosu na ’Staru damu’. Podsećanje na te srećne rasplete iz daleke 1974. i nešto bliže 2000. godine budi kod ’Lacijala’ nadu da bi po okončanju ove sezone Juventus mogao ponovo (po treći put u istoriji Serije A) da gleda u leđa njihovom klubu, čime bi ’Orlovi’ sustigli omrženog gradskog rivala pa broju osvojenih titula u italijanskim šampionatima (Roma je do sada bila prvak 1942, 1983. i 2001. godine).\nKlub koji nikad nije pripadao elitnom krugu najtrofejnijih i najpopularnijih italijanskih velikana (Juventus, Inter, Milano) osnovan je 9. januara 1900. godine kao deo sportskog društva Lacio u rimskom okrugu Prati. Pre Drugog svetskog rata je tri puta bio vicešampion Italije, a zanimljivo je da je 1927. jedino Lacio, čiji navijači ultrasi se danas predstavljaju kao pristalice Musolinijeve fašističke ideologije, uspeo da se odupre pokušaju Dučeovog režima da spoji sve klubove italijanske prestonice u ono što će iste godine postati fudbalski klub Roma.\nPrvi trofej je osvojio tek 1958. kada su njegovi igrači podigli pehar namenjen osvajaču nacionalnog Kupa, ali je tri godine kasnije usledilo prvo ispadanje iz Serije A. Nakon tri sezone usledio je povratak u elitno društvo, da bi posle decenije provedene uglavnom na sredini tabele, ’Orlovi’ na kraju prvenstva okončanog u prvoj polovini 1971. godine još jednom sleteli u Seriju B. Vratili su se u Seriju A već naredne sezone, posle čega su pod vođstvom trenera Tomaza Maesterlija započeli neočekivani brzi put prema tronu.\nVeć u šampionatu odigranom 1972/73 ’nebesko plavi’ su bili blizu titule, ali su prvenstvenu trku, ipak, okončali na trećem mestu sa dva boda zaostatka iza šampiona Juventusa. Propušteno su ispravili u narednoj sezoni koja je okončana velikim slavljem rimskih ’Orlova’ i njihovih tifoza. Ostalo je zapisano da su do Olimpa došli bilansom od 18 pobeda, sedam remija i pet porazom, te dva boda više u odnosu na drugoplasiranu torinsku ’Staru damu’. Navijači Lacija su su dugo godina nakon te sezone izgovarali sa poštovanjem imnena članova standardne jedanestorice ovog šampionskog tima: Pulići, Petreli, Martini, Vilson, Odi, Nani, Garlašeli, Re Čekoni, Kinalja, Frustalupi, D'Amiko.\nGlavna zvezda ovog sastava bio je golgeter Đorđo Kinalja, koji je te sezone 24 puta matirao protivničke golmane, te pogotkom iz penala na gostovanju Fođi rešio sve dileme o tome gde će završiti “Skudeto. Čovek kome je kasnije pripala čast da bude proglašen najboljim fudbalerom Lacija u 20. veku je bio najblaže rečeno kontraverzna ličnost, sklona da izaziva incidente i svojim ponašanjem šokira javnost. Đorđo je odrastao u Velsu gde mu je otac otišao trbuhom za kruhom sa siromašnog juga Italije. Fudbalsku karijeru je započeo u Svonsiju, ali se nakon procene stručnjaka velškog kluba da nema perspektivu vratio na Apenine na kojima je, posle kaljenja u nižerazrednim timovima, postao 1969. igrač ’Orlova’.\nKinalja je bio velika svađalica i nije se ustezao da ukliže u noge neposlušnim saigračima, a kroz Rim je šetao naoružan pištoljem Magnum 44. Pravdao se da to čini kako bi se zaštitio od navijača Rome koji su prethodno polomili izlog na njegovoj prodavnici britanskog džinsa. Bes tifoza gradskog rivala, koji su mu zbog figure nadenuli uvredljivi nadimak ’Grbavac’, izazvao je otvorenim izjašnjavanjem da je pristalica profašističkog pokreta. Mnogi smatraju da to nije učinio iz političkih uverenja, već kako bi isprovocirao uglavnom levičarski opredeljenje simpatizere ’Vučice’ za koje je, nema nikakve sumnje, predstavljao najomrženiju osobu u ’večnom gradu’ u prvoj polovini sedamdesetih godina prošloga veka.\nBilo bi, međutim, pogrešno pomisliti da se golgeter svojim problematičnim ponašanjem izdvajao od ostalih fudbalera tog šampionskog tima. Većina igrača ove nezaboravne ’skuadre’ je nosila i koristila pištolje, te volela da padobranima iskače iz aviona, a ostale su u sećanju i dve njihove velike tuče sa rivalima iz engleskih klubova. Sa kolegama iz Arsenala su se ’potabali’ na zajedničkoj večeri, dok je zbog njihovog obračuna sa fudbalerima Ipsviča na terenu Lacio kažnjen od strane UEFA zabranom nastupa u Kupu šampiona.\nMoglo bi se zapravo reći da je ovaj sastav Lacija, čiji su igrači znali iz dosade da u hotelskim sobama pucnjima iz pištolja gase sijalice, mnogo više od kasnijeg tima engleskog Vimbldona zaslužio da bude nazvan ’ludom družinom’. Iako je ekipa bila podeljena na dva suprostavljena klana, Kinaljin južnjački i drugi severnjački, tim je na terenu u toj nezaboravnoj sezoni delovao kao savršeno skladna celina. Mada ne može opravdati njihove postupke, ovakvo ekscentrično ponašanje ’Lacijala’ može se objasniti činjenicom da su funkcionisali u vremenu koje je bilo sasvim različito od današnjeg.\n“To je bilo vreme lude zabave, mislili smo da je pucnjava sjajan način da ispuniš vreme”, pričao je kasnije Kinalja.\nOsvajanje Skudeta značilo je i kraj tog prvog “grande Lacija”. U narednom šampionatu su bili samo četvrti, a ekipa je uskoro ostala bez ključnih ljudi. Trener Maesterli se razboleo i preminuo od raka, Kinalja je 1976. otišao u Ameriku da igra fudbal u Kosmosu, dok je kreator igre ’Orlova’ Lučano ree Ćakoni doživeo tragičan kraj. Ovaj verovatno najmirniji pripadnik ’lude družine’ želeo je da se našali sa jednim prijateljom čija je juvelirnica prethodno bila opljačkana. Uleteo je u radnju i uzviknuuo: “Pljačka”, na šta je vlasnik juvelirnice izvadio pušku i ubio nesrećnog fudbalera.\nTragičnu sudbinu imalo je još nekoliko članova ovog šampionskog tima. Frustalupi je izgubio život u saobračajnoj nesreći, kapiten Vilson se zbog nameštanja mečeva našao u zatvoru, golman Pulići je osuđen zbog malverzacija, a napadač Garlašeli je u siromaštvu otišao sa ovog sveta. Ni priča o najluđem članu ove neobične družine nije okončana srećnim krajem. Kinalja je po povratku iz Amerike postao predsednik Lacija i već na prvoj utakmici na ovoj funkciji tukao je sudiju kišobranom. Kasnije je optužen za finansijske malverzacije, pa je, da bi izbegao hapšenje, pobegao na Floridu gde je preminuo 1. aprila 2012. godine.\nOsamdesete godine 20. veka su verovatno bile najteži period u istoriji Lacija pošto je rimski klub, zbog skandala sa klađenjem, prebačen u Seriju B u kojoj je proveo nekoliko sezona. ’Orlovi’ su se, po povratku u elitno društvo, stabilizovali krajem te decenije, da bi 1992. dolaskom Serđa Kranjotija na mesto predsednika kluba počeo novi uspon ’nebesko plavih’ prema vrhu. Kranjoti, bogati biznismen i vlasnik agroindustrijske kompanije „Čirilo”, ulagao je veliki novac u dovođenje vrhunskih igrača, pa su na “Olimpiku” zaigrali Pol Gaskojn, Huan Sebastijan Veron, Kristijan Vijeri, te Siniša Mihajlović, Dijego Simeone, Matijas Almeida... Dres Lacija su obukli i Marselo Salas, Dejan Stanković, Pavel Nedved, Alen Bokšić, Alekandro Nesta, Simone Inzagi, te se može gotovo sa sigurnošću reči da je Romin gradski rival u drugoj polovini devedesetih godina prošlog veka imao najmoćniji tim u svojoj povesti.\nU sezoni 1994/95 ekipa je postala vicešampion Italije, da bi 1997. godine Kranjoti za trenera doveo Šveđanina Svena Jerana Eriksona. Pod njegovom dirigentskom palicom 1998. je osvojen nacionalni Kup, a naredne 1999. u vitrine Lacija stigao je i prvi veliki međunarodni trofej. Rimljani su pobedom u finalu nad Majorkom (2:1) u Birmingemu ostali zabeleženi kao poslednji osvajači pehara Kupa pobednika kupova koji se nakon toga preselio u istoriju.\nIzgledalo je da će se Eriksonov sastav, u kom su se te sezone isticali perfektni izvođač slobodnih udaraca Siniša Mihajlović i napadači Vijeri i Salas, na kraju prvenstvene trke uzeti Skudeto, ali ’Lacijali’, ipak, nisu izdržali nadmetanjeg sa Milanom koji ih je pretekao u samom finišu šampionata. Na kraju sezone ’Orlovi’ su ostali lišeni usluga Kristijana Vijerija, koji se za 50 miliona evra preselio u Inter, pa je tim igrački slabiji ušao u naredno prvenstvo.\nIako je od šestog do 11. kola bio lider Serije A, sastav internacionalnih zvezda sa rimskog “Olimpika” je uskoro pao u formi. Čiinilo se da Juventus sigurno korača ka novom Skudetu, a kada je tim tada mladog stručnjaka Karla Ančelotija nakon 26. kola stekao ogromnih devet bodova prednosti u odnosu na Lacio i najvatreniji tifozi kluba iz italijanske prestonice su pomislili da je trka za titulu okončana. Ipak, Dijego Simeone je u 28. kolu pobedonosnim pogotkom u derbiju odigranom na terenu ’Stare dame’ probudio nade da bi u zavšnici šampionata moglo da se desi čudo.\nI ono se zaista dogodilo. Juve je četiri kola pre kraja imao pet bodova više od Eriksonovih izabranika, ali je zatim poražen na gostovanju u Veroni. Lacio je u poslednje kolo koje se igralo 14. maja 2000. godine ušao sa dva boda minusa u odnosu na najtrofejniji klub čizme kome je pobeda nad domaćinom u Peruđi garantovala titulu. Mada nisu zavisili samo od sebe, ’nebesko plavi’ su na “Olimpiku” rutinski odradili svoj deo posla u utakmici sa Ređinom (2:0) i osluškivali šta se dešava u Umbriji.\nA u Peruđi gosti nikako nisu uspevali da probiju odbranu domaćina koji je, iako mu ovaj meč takmičarski nije ništa donosio, na kišom raskvašenom terenu pružao žestok otpor favoritu. Poluvreme je okončano bez golova, a sve jača kiša je dovela u pitanje nastavak meča koji je, i pored otežanih uslova za igru, ipak ušao u drugih 45 minuta. Kada to niko nije očekivao Peruđa je pogotkom Kalorija u 49. minutu šokirala fudbalere iz Torina i naravno obradovala igrače i navijače Lacija. Iako je do kraja susreta stalno opsedao gol domaćina Juventus nijednom nije uspeo da nađe put do mreže Peruđe. Kada je na “Olimpiku” saopšten konačan rezultat meča u Peruđi, usledilo je veliko slavlje igrača i tifoza rimskog kluba koji se nakon 26 godina ponovo našao na italijanskom fudbalskom Olimpu.\nBaš kao i ’luda družina’ 1974. godine i ovaj šampionski tim Lacija je osvajanjem titule dostigao svoj vrhunac. Više nijednom nisu stigli do Skudeta, dok su nastup u Ligi šampiona okončali u drugom krugu takmičenja po grupama. Eriksen je uskoro napustio klupu ’nebesko plavih’, a finansijski problemi i ostavka predsednika Kranjotija bili su signal za skupe zvezde ovog kluba da je vreme da potraže neku novu sredinu.\nUsledile su godine prosečnosti u kojima dvostruki šampion Italije nikako nije uspevao da se umeša u borbu za tron. Lacio je, doduše, u protekle dve decenije četiri puta trijumfovao u nacionalnom Kupu (2004, 2009, 2013, 2019.) ali ovi utešni trofeji nisu mogli da sakriju činjenicu da rimski klub ne raspolaže kvalitetnim sastavom sposobnim da se nadmeće za najvažniji pehar. Kada je napadač iz drugog šampionskog tima Lacija Simone Inzagi postavljen 2016. za novog šefa stručnog štaba preovladavalo je mišljenje da je on samo kratkoročno rešenje i da neće ništa suštinski promeniti u statusu ovog kluba u Kalču.\nInzagijeve akcije u očima dobrog dela javnosti su još više pale nakon gubitka gotovo već rezervisanog mesta u Ligi šampiona na kraju sezone 2017/18. Ipak, mladi stručnjak je, uz podršku predsednika Lotita, nastavio da radi započeti posao sa skromnim timom čije su glavne zvezde Sergej Milinković Savić i Ćiro Imobile. A onda je došla ova sezona, kojoj se, zbog pandemije koronavirusa, još ne nazire kraj. Ostaje da se vidi hoće li ’Orlovi’ dobiti, a zatim i iskoristiti šansu da po treći put u svojoj istoriji završe prvenstvenu trku na tronu ispred Juventusa. Ukoliko se to dogodi nema sumnje da će se, kada se ponovo stvore uslovi za prisustvo gledalaca na tribinama, na “Olimpiku” opet čuti reči pesme: “Grande Lacio”.\nOvaj Lazio tri kola za redom dolazi iz 1-2 ,2-1 ....auuu\n@NemanjaHet trik u prelazima, slucajnost ili neki novi Kalcopoli...neko pametan je uzeo lovu za to u kladzi\n@Bole_1981 ja sam na sitno ...ali došlo je ... kao i Juve drugo poluvreme vise golova\nFudbaler Lacija ugrizao rivala i pocrveneo\nFudbaleri Lacija poraženi su od Lećea u 31. kolu Serije A rezultatom 2:1, a meč je obeležio nesportski ispad veznog igrača Rimljana Patrika Gabarona u finišu utakmice.\nDvadesetsedmogodišnji Španac, očigledno iznerviran ishodom duela, u gužvi u šesnaestercu domaćeg tima ugrizao je defanzivca Lećea Đulija Donatija.\nSudiji Fabiju Marseki i njegovim asistentima nije promakao ovaj detalj i Španac je morao pre vremena u svlačionicu.\nLacio ima sedam bodova manje od Juventusa koji večeras gostuje Milanu, dok je Leće trenutno iznad zone ispadanja.\n@Bole_1981 imamo novog Suareza ... sve razumem ali da se ujedaju .


KONZORCIJUM ZA IZRADU STRATEŠKOG PROJEKTA U IRAKU\nMenadžment "BK Grupe" predstavio je vladi Iraka projekat "Bagdad vorld" koncipiran po principu "grad u gradu" na 5,7 miliona kvadratnih metara, koji bi Srbiji doneo 12 milijardi dolara, saopštila je ta kompanija.\nNa sastanku delegacije "BK GROUP", sa potpredsednikom vlade Republike Iraka Salehom al-Mutlakom i ministrom građevinarstva Mohamedom a Darajiem, utvrđene su smernice za dalju koordinaciju zajedničkih stručnih timova na realizaciji izgradnje mega kompleksa "Baghdad World", navedeno je u saopštenju.\n"BK GROUP" navodi da će projekat "Baghdad World" obnoviti istorijsku tradiciju srpskog građevinarstva i da očekuje punu podršku Republike Srbije, "koja bi mogla obezbediti povoljno kreditiranje srpskih preduzeća koja bi bila uključena u realizaciju ovog projekta".\n"Imajući u vidu da svaki građevinski poduhvat absorbuje 90 odsto industrije, ovaj mega-projekat povratiće uništenu industriju naše zemlje", navodi kompanija.\nU cilju realizacije, "ovog za Irak strateškog projekta", "BK GROUP" će uputiti poziv za pristupanje konzorcijumu svim građevinskim kompanijama i asocijacijama sa prostora Jugoistočne Evrope, navedeno je u saopštenju.\nU kompleksu "Baghdad World", od 5,7 miliona kvadratnih metara, smešteno je sve što je neophodno za život, rad, odmor i kulturno-intelektualne aktivnosti i u njemu će biti izgrađen najveći regionalni Međunarodni finansijski centar, koji se može uporediti sa najvećim svetskim projektima, kao što je Makao u Kini, "Venecija" u Las Vegasu, Dubai International Financial Center, "Moscow City".\nTa kompanija podseća da je pre tri godine pobedila na međunarodnom konkursu i dobila mogućnost izgradnje projekta od milion kvadratnih metara u Iraku, čiju su koncepciju u potpunosti pripremili arhitekte i inženjeri iz Srbije, pobedivši najpoznatije svetske kompanije.


Političari u Sloveniji nisu zadovoljni postovima premijera Janeza Janše na Tvitteru u kojima komentariše ishod američkih predsedničkih izbora. Čak su i predstavnici njegovih koalicionih partnera kritikovali njegove stavove, dok Ministarstvo spoljnih poslova i predsednik zemlje nisu dali komentar.\n„Premijerovi tvitovi trenutno ne idu u korist Sloveniji“, rekao je ministar odbrane Matej Tonin za javni servis TV Slovenija, dodajući: „Vreme će pokazati da li nam nanose štetu“.\nTonin, lider stranke Hrišćansko-demokratske koalicije Nova Slovenija (NSi), rekao je da razume da bi premijer mogao biti razočaran ishodom američkih izbora, ali u demokratiji rezultate treba prihvatiti onakvima kakvi jesu, a pobedniku bi trebalo čestitati.\nZa razliku od Janše, Tonin, jedan od potpredsednika vlade, čestitao je Joeu Bidenu na izbornoj pobedi, kao i predsednik Slovenije Borut Pahor i predsednik Narodne skupštine Igor Zorčič.\nJanja Sluga, zamenica vođe parlamentarne grupe Stranke modernog centra (SMC), rekla je da Janšini tvitovi “ne donose nikakve koristi za našu zemlju”, dodajući da je prevremeno proglašenje pobednika “nešto što čovek ne bi trebao da radi”.\nFranc Jurša, zamenik lidera parlamentarne grupe Stranke penzionera (DeSUS), rekao je da je pripisivanje pobede Trampu pre proglašenja pobednika „lapsus“ koji zaslužuje raspravu šefova koalicionih partija.\nPodržavajući Trampa uoči izbora, Janša je na tviteru objavio da će Bajden biti „jedan od najslabijih predsednika u istoriji“ ako bude izabran, što mu je donelo ukor Majkla Karpentera, Bajdenovog savetnika za spoljnu politiku. Ujutro nakon američkog izbornog dana, Janša je takođe tvitovao da je „prilično jasno da su Amerikanci izabrali Donalda Trampa“.\nIako Bajdenu nije čestitao, Janša je na Twitteru objavio: “SAD su naš strateški partner. Sve slovenske vlade koje sam vodio izgradile su bliske prijateljske odnose sa SAD-om. Bez obzira iz koje stranke je bio američki predsednik. Ništa se neće promeniti ubuduće”.\nDemokracija.eu, portal blizak Janši, piše da je, nakon njegovog tvita prošle srijede ujutro, u kojem se navodi: „Prilično je jasno da su Amerikanci još 4 godine birali Donalda Trampa i Mikea Pencea. Više odlaganja i negiranja činjenica iz redovnih medija, veći je konačni trijumf za POTUS. Čestitamo Republikanskoj stranci na snažnim rezultatima širom SAD“, došlo do najbrutalnijeg medijskog napada na Janšu.\n“Naravno, Janša nije čestitao Trampu, već republikancima, koji su postigli bolji rezultat nego na prethodnim izborima, u oba doma Kongresa. Istovremeno je izrazio uverenje da je Tramp pobednik izbora, što je njegovo lično uverenje, posebno u kontekstu mnogih nepravilnosti i prevara koje će biti predmet sudskih procesa. Najzanimljivije je da su oni koji su napali Janšu brzo čestitali Bajdenu, iako su izbori daleko od toga da imaju zvaničnog pobednika, a na zvanične rezultate ćemo još morati malo da sačekamo“, piše danas Demokracija.eu.\nZapadni Balkan: Počeo Samit zemalja Berlinskog procesa\nGrčka: Cipras uputio čestitku Bajdenu\nErdoan: Nemoguće je da se ovakav svetski poredak održi\nRumunija: Namere ExxonMobile ostaju nepoznate\nSeverna Makedonija: Zaev neće otputovati u Sofiju; radni dokument koji je Sofija prihvatila a zatom odbila izašao na videlo\nAlbanija: Rama optužio opoziciju za širenje panike i konfuzije o pandemiji COVID-19


Članovi Saveta bezbednosti UN-a glasaju o iranskom nuklearnom sporazumu, 20. jul 2015.\nSavet bezbednosti Ujedinjenih nacija odobrio je danas iranski nuklearni program, otvoriviši time put skidanju ekonomskih sankcija Teheranu, koji će ograničiti nuklearne aktivnosti.\nPredstavnici svih 15 zemalja u Savetu bezbednosti glasali su ZA prošlonedeljni sporazum koji su pet stalnih članica – Sjedinjene Države, Velika Britanija, Francuska, Rusija i Kina, uz Nemačku, postigle sa Iranom.\nPod pretpostavkom da se Iran pridržava nuklearnog dogovora, odobrena rezolucija Ujedinjenih nacija poziva na ukidanje sedam rundi sankcija uvedenih od 2006. godine kako bi se Iran primorao da prekine sa, kako smatraju Ujedinjene nacije i zapadne sile, naporima da napravi nuklearno oružje. Teheran sve vreme tvrdi da sprovodi nuklearni program u mirnodopske svrhe.\nSavet bezbednosti je poručio Međunarodnoj agenciji za međunarodnu atomsku energiju da “sprovede neophodne kontrole i da nadgleda iranske nuklearne aktivnosti na koje se obavezala” dok je Teheranu poručeno da u potpunosti sarađuje sa navedenom agencijom.\nSankcije će biti ukinute kada inspektori Ujedinjenih nacija potrvde da se iranski nuklearni program sprovodi u mirnodopske svrhe.


Kako OEBS posmatra medije tokom izbora? | Talas.rs\nNakon najave predsednika Vučića da će OEBS posmatrati predstojeće izbore u Srbiji, stigao je i zvaničan odgovor. OEBS-ova Kancelarija za demokratske institucije i ljudska prava (ODIHR) još uvek nije dobila zvaničan poziv da posmatra predstojeće izbore, ali je praksa da poziv stiže 3 do 4 meseca pre održavanja izbora, navodi se u odgovoru ODIHR-a televiziji N1.\nIako Vlada Srbije još uvek nije uputila zvaničan poziv ODIHR-u, i dalje ima dovoljno vremena za taj korak, a pitanje je da li bi ODIHR poslao punu posmatračku misiju, ili ograničenu, kao što je bio slučaj 2014. i 2016. godine.\nViše o tome kako tačno funkcioniše OEBS/ODIHR posmatračka misija, kao i o različitim oblicima saradnje Srbije i OEBS-a, čitajte ovde.\nBudući da je jedno od najvažnijih pitanja u kontekstu izbornih uslova stanje u medijima, važno je razumeti kako ODIHR posmatra rad medija i kakve preporuke su upućivane Vladi Srbije u pretodnim izveštajima posmatračkih misija.\nMedijski analitičar – ekspert u osnovnom timu posmatračke misije\nODIHR-ova posmatračka misija (Election Observation Mission) uključuje osnovni tim, dugoročne posmatrače (LTO) i kratkoročne posmatrače (STO) – članovi misije mogu biti isključivo građani država članica OEBS-a, izuzimajući građane države u kojoj se izbori održavaju.\nNa čelu se nalazi šef misije koji je odgovoran za njen rad, a osnovni tim uključuje i brojne eksperte od kojih neki, poput analitičara za rodna pitanja, učestvuje u misiji samo kada za to postoji posebna potreba.\nJedna od ključnih uloga unutar osnovnog tima posmatračke misije jeste medijski analitičar čija je uloga da koordinira tim koji priprema ’kvalitativne i kvantitativne analize ponašanja i sadržaja glavnih elektronskih i štampanih medija za vreme izbornog procesa’. Ukratko, medijski analitičar treba da, na osnovu ovih analiza, oceni da li mediji obezbeđuju ravnomeran pristup svih kandidata medijima i neutralno praćenje i prenošenje izborne kampanje, što je posebno važno za državne medije. To uključuje i upoznavanje sa medijskim zakonodavstvom, kao i praćenje rada relevantnih regulatornih tela.\nU skladu sa principima na kojima OEBS funkcioniše, u ovoj oblasti se posebno vodi računa o pravu birača da prima i deli informacije i pravu birača na slobodu izražavanja. Zvaničan OEBS/ODIHR priručnik za praćenje medija preveden je i na srpski jezik.\nSmernice za praćenje medija tokom izbora\nPriručnik za praćenje medija za posmatračke misije sadrži detaljne smernice za svaki od aspekata praćenja medija.\nNa primer, kada je reč o regulisanju medijskog izveštavanja državnih/javnih štampanih/elektronskih medija tokom izbora, posmatračka misija ocenjuje više stavki: da li je svim kandidatima i strankama pružena jednaka ili pravična mogućnost pristupa; da li izveštavanje ispunjava kriterijume uravnoteženosti, pluralizma i nepristrasnosti; da li mediji poštuju nacionalno zakonodavstvo; da li obezbeđuju pluralističko izveštavanje budući da predstavljaju javno dobro; da li se pridržavaju etike i profesionalnih standarda.\nSmernice postoje i za privatne štampane i elektronske medije, s tim što su one nešto manje stroge nego u slučaju državnih/javnih medija, a ovim priručnikom obuhvaćena je i predizborna tišina.\nKvantitativna i kvalitativna analiza rada medija\nMedijski analitičar i njegov tim sprovode dve vrste analiza: kvantitativne i kvalitativne.\nKvantitativne analize obuhvataju različita merenja – od trajanja predizbornih emisija političkih stranaka do rodne ravnoteže medijskog izveštavanja o kandidatima. Jedan od izazova koji se ovde javlja jeste razlikovanje zvaničnih dužnosti od predizbornih aktivnosti kada je reč o nosiocima javnih funkcija koji se kandiduju na izborima.\nOna pitanja koja ne mogu da budu izmerena podležu kvalitativnim analizama. Takav je slučaj sa ocenjivanjem tačnosti izveštavanja, upotrebe govora mržnje ili profesionalnih i etičkih standarda u novinarstvu. Pored toga, kvantitativne analize obuhvataju i dokumentovanje izostavljanja vesti – da li je neki medij propustio da izvesti o dešavanjima relevantnim za birače.\nTokom obavljanja brojnih analiza, svi članovi tima za praćenje medija popunjavaju obrasce koji se zatim čuvaju u objedinjenoj bazi podataka. Procedure obrade i analize ovih podataka takođe su detaljno razrađene u priručniku.\nŠta je posmatračka misija zaključila o stanju medija 2016. godine?\nKao što je već napomenuto, poslednje parlamentarne izbore u Srbiji 2016. godine posmatrala je ograničena ODIHR posmatračka misija (Limited Election Observation Mission – LEOM), a postoji mogućnost da će 2020. godine biti poslata kompletna misija. To će zavisiti od zaključaka misije za procenu potreba (Needs assessment mission – NAM). Na poslednjim predsedničkim izborima 2017. godine, ODIHR je poslao misiju za procenu sprovođenja izbora (Election Assessment Mission – EAM) koja se sastojala od šefa misije i 5 eksperata.\nIako ograničenih kapaciteta, obe misije – 2016. i 2017. godine – u svojim izveštajima bavile su se radom medija u izbornom procesu.\nIzveštaj ODIHR-a sa parlamentarnih izbora 2016. poziva se, između ostalog, na izveštaj Saveta za borbu protiv korupcije iz 2015. godine i citira ga u sledećem: „mediji ne kontrolišu vlasti i njihove rezultate; naprotiv, mediji su u stvari kontrolisani od strane vlasti“ i „nezavisni mediji praktično ne postoje“.\nNakon komentara na rad medija, izveštaj nudi i konkretne preporuke Vladi Srbije za unapređenje izbornog procesa. U pogledu medija, jedna od prioritetnih preporuka glasi:\n„Trebalo bi razmotriti mogućnost jasnog definisanja nadležnosti REM-a u utvrđivanju i pravovremenom sankcionisanju kršenja zakona. Dodatno, REM bi trebalo da deluje samoinicijativno, na osnovi sistematskog praćenja izveštavanja medija i procene da li su mediji postupali u skladu sa postojećim propisima.“\nU širem smislu, na medije se odnosi i preporuka da treba „razmotriti usvajanje propisa za regulisanje izborne kampanje, uključujući propise za sprečavanje zloupotrebe javnih sredstava i službenog položaja“.\nMeđu ostalim (neprioritetnim) preporukama nalaže se sledeće:\n„Nezavisnost javnih medija mogla bi dodatno da se ojača uspostavljanjem mehanizma koji bi im obezbedio dovoljno sredstava za finansiranje čime bi se smanjila njihova zavisnost od državnog budžeta.\nTrebalo bi razmotriti regulisanje dela izveštavanja medija o zvaničnicima koji su istovremeno kandidati na izbornim listama kako ne bi bili u nepravedno stečenom privilegovanom položaju u poređenju sa ostalim učesnicima izbora.“\nKomentari i preporuke posmatračke misije nakon predsedničkih izbora 2017. godine\nKonačni izveštaj Misije za procenu sprovođenja izbora nakon predsednikih izbora 2017. godina citira izveštaj Evropske komisije iz 2016. u kojem se navodi da Srbija nije ostvarila nikakav napredak u području slobode izražavanja i da „sveukupno okruženje ne pogoduje punom korišćenju tog prava“.\nPrioritetne preporuke Vladi Srbije za unapređenje rada medija u izbornom procesu glase:\n„Državna tela ne bi trebalo da se mešaju u aktivnosti medija i novinara, kojim bi trebalo biti omogućeno da deluju slobodno bez zastrašivanja ili pritisaka, administrativnih sankcija ili drugih oblika nepravednog uticaja.\nNadzorne aktivnosti REM-a bi trebalo eksplicitno proširiti na sve aspekte izveštavanja o izborima. REM bi mogao da deluje samoinicijativno, uključujući delovanje na osnovi sistematskog praćenja izveštavanja medija i procene da li su mediji postupali u skladu s postojećim propisima. Trebalo bi razmotriti moguće izmene i dopune ZEM-a u cilju obezbeđivanja efikasnijih sankcija, uključujući i donošenje brzih i pravovremenih rešenja tokom izborne kampanje.“\nOstale preporuke nalažu:\n„Trebalo bi poduzeti sveobuhvatne mere u cilju jačanja finansijske i uređivačke nezavisnosti javnih servisa. Trebalo bi razmotriti oblike adekvatnih finansijskih mehanizama da bi se smanjila zavisnost od državnog budžeta. Zakoni kojima se reguliše rad medija trebali bi se u potpunosti primenjivati da bi se obezbedila veća transparentnost vlasničke strukture medija i njihovo finansiranje.\nMediji, naročito javni servis, trebalo bi da razmotre usvajanje mera kojima će sami da regulišu svoj rad da bi obezbedili pravednu i nezavisnu uređivačku politiku u praćenju izborne kampanje, uključujući naglašavanje jasnog razgraničenja između zvaničnih aktivnosti kandidata i njihovog pojavljivanja kao dela kampanje kako bi se sprečilo da zbog izveštavanja o državnim zvaničnicima ostali kandidati budu nepravedno zakinuti.“\nCele izveštaje ovih posmatračkih misija možete pogledati ovde: parlamentarni izbori 2016. i predsednički izbori 2017.\nTAGS: izbori kampanja mediji ODIHR OEBS


Izgradnja puteva u Srbiji – Agro-Hemik\nJavno preduzeće Putevi Srbije obavestilo je da je zbog radova na izgradnji nove petlje „Bubanj potok“ na obilaznici oko Beograda i njenog uklapanja sa postojećim autoputem, u smeru ka Nišu izmenjen režim saobraćaja od zone isključenja sa autoputa na Kružni put do petlje „Tranšped“.\nPutevi mole učesnike u saobraćaju da prilagode brzinu kretanja uslovima na putu, poštuju postavljenu privremenu saobraćajnu signalizaciju i budu strpljivi s obzirom na pojačan intenzitet saobraćaja.\n19/04/2022 / Od agro-hemik / Izgradnja puteva u Srbiji/\t0 Comments\nNastavljeni radovi na izgradnji još jednog dela obilaznice oko Zrenjanina – Danas\nLokalna samouprava Zrenjanina objavila je danas da su nastavljeni radovi na delu obilaznice oko Zrenjanina, koja se gradi skoro tri decenije.\nTrasa obilaznice projektovana je na 14,5 kilometara, odavno je zavšen njen prvi deo od Bagljaša do Mihajlovačkog druma, a nakon deset godina sada bi trebao da bude završen njen drugi krak u gradnuličkom ataru dok treći krak, dugačak 3,6 kilometara, tek treba da se gradi.\nSada se, kako je saopšteno iz zrenjaninske lokalne samouprave, nastavljaju radovi na delu obilaznice kroz gradnulički atar.\nRadovi su nastavljeni danas a do konačnog završetka preostalo je da se izgradi kružna raskrsnica i spoje dve do sada završene deonice na međusobnom rastojanju od 480 metara.\nRadove na tom delu obilaznice usporavala je adaptacija visokonaponskog dalekovoda iznad trase, a problem dalekovoda rešavan je nekoliko godina,\nRadnici i mehanizacija preduzeća „Vojvodinaput – Bačkaput“ iz Novog Sada, koji su danas na terenu i koje je angažovalo JP „Putevi Srbije“, obeležavali su poziciju buduće kružne raskrsnice i obavljali zemljane radove u tom delu.\nIz Kabineta gradonačelnika naveli su da je u pripremi i dokumentacija za radove na poslednjoj deonici, dužine 3,6 kilometara.\nKako su saopštili, završen je postupak eksproprijacije i Zrenjanin će, u saradnji s Ministarstvom građevinarstva, saobraćaja i infrastrukture Srbije i JP „Putevi Srbije“, kompletirati obilaznicu u punoj dužini od 14,5 kilometara i rešiće problem tranzitnog saobraćaja kroz grad.\nZavršetkom obilaznice, veći deo tranzitnog saobraćaja moći će da se izmesti sa gradskih ulica, poručuje zrenjaninska vlast.\nCene jaja pred Uskrs u Zrenjaninu, Zaječaru, Nišu, Novom Sadu, Majdanpeku, Vranju, Užicu, Kragujevcu, Novom Pazaru, Šapcu, Subotici i Jagodini


Vučić: Može i „vruća linija“ sa Prištinom - 17.01.2017, Sputnik Srbija\nVučić: Može i „vruća linija“ sa Prištinom\nPremijer Srbije Aleksandar Vučić izjavio je večeras da su mir i stabilnost najvažniji i da je u tom smislu spreman i na uspostavljanje „vruće linije“... 17.01.2017, Sputnik Srbija\n19:38 17.01.2017 (Osveženo: 19:49 17.01.2017)\nPremijer Srbije Aleksandar Vučić izjavio je večeras da su mir i stabilnost najvažniji i da je u tom smislu spreman i na uspostavljanje „vruće linije“ Beograd–Priština.\nVučić se sastao sa Bajdenom u Davosu\n17 Januar 2017, 17:48\nVučić je za TV Pink u Davosu rekao da je imao mnogo bitnih razgovora za Srbiju na Svetskom ekonomskom forumu i podvukao da smatra „da ćemo imati snage da određene stvari smirimo, čak i one koje ni pod kakvim našim uticajem nisu bile“.\nKako je rekao, više neće biti priča i izmišljanja, kao što je ona priča o vozu, ali da je moguće da će biti drugih.\nOn je napomenuo da je zato i govorio da i nije bilo reči o vozu i da je to služilo samo kao „dovoljan razlog“, a da će sutra to biti zid u Kosovskoj Mitrovici, iako su to potpisali Edita Tahiri i Marko Đurić sa evropskim predstavnicima. A reč je, kako je naveo, o ogradi od 90 centimetara, a ne o bilo kakvom zidu.\nPremijer je dodao da će, onda, prekosutra biti već nešto treće i podvukao: „To mora da se zaustavi“.\n„Sve možemo da rešavamo, ako treba da uspostavljamo ’vruću liniju‘ Beograd–Priština, ’crvenu liniju‘, kako god hoćete da je nazovete, da se čujemo u svakom trenutku — ja nemam ništa protiv. Dajte ljudi da uradimo sve što treba samo da imamo mir i stabilnost“, poručio je Vučić.\nVažni sastanci sa Si Đipingom i Bajdenom\nVučić je izjavio je da je da je u Davosu imao veoma bitne razgovore sa predsednikom Kine Si Đipingom i odlazećim potpredsednikom SAD Dzozefom Bajdenom, ukazujući da sastanci sa njima predstavljaju veliku čast za Srbiju.\nNavodeći da je sastanak sa kineskim predsednikom bio kratak, Vučić je, za TV Pinik, rekao da je pre svega čast biti izdvojen kao jedan od dvoje ili troje lidera sveta i porazgovarati sa Si Đipingom pre njegovog uvodnog izlaganja.\nPremijer je naveo da je tom prilikom zahvalio predsedniku Kine rekavši da je kineska kompanija Hestil uradila mnogo za železaru u Smederevu, navodeći da je zamolio i za ubrzanje drugih projekata.\n"Zamolio sam da ubrzano nastavimo sa našim projektima pre svega otvaranjem avio linije Beograd — Peking, ili Beograd — neki drugi centar u Kini. Za nas nije previše važno koji će to centar biti, ali je vazno da privučemo kineske biznismene, investitore i ljude da dođu u našu zemlju", rekao je Vučić.\nPremijer je naveo da je sa kineskim predsednikom razgovarao i o pruzi Budimpešta — Beograd, te da ga je zamolio za pomoć i podršku kada je u pitanju RTB Bor.\nVučić je takođe potvrdio da je odlazeći potpredsednik SAD Bajden tokom sastanka rekao da od svih svetskih lidera koje je sretao tokom karijere, na prste jedne ruke može da nabroji one koji su prepoznali šta njihovom narodu treba i bili hrabri da to i sprovedu.\nSi i Vučić o Železari i budućim projektima\n17 Januar 2017, 14:23\n"Bajden je lepo govorio o meni i hvala mu na tome. Govorio je o hrabrosti i da mali broj lidera poznaje koji su smeli da preduzmaju nepopularne korake i da rizikuju svoju karijeru, ali da su uvek izlazili kao pobednici", preneo je Vučić.\nOn je napomenuo da je Bajdenu čestitao na predsedničkoj medalji za slobodu koju je dobio od predsednika SAD Baraka Obame, a kojom je, kako je naveo Vučić, i sam bio iznenađen.\nU toku razgovora Vučić i Bjaden su pričali i o budućoj saradnji sa novom američkom administracijom.\n"Bajden je tom pirlikom ukazao na dobre ljude od kojih očcekuje da imaju značajan uticaj na politiku na Balkanu", naglasio je premijer.\nVučić učestvuje na višednevom 47. godišnjem sastanku Svetskog ekonomskog foruma, gde je danas imao niz susreta.


Portal | Vojvodina – Zapadno Bački okrug | Page 4\nDecember 25, 2019 kace-rezervoariplasticne septicke jame, rezervoari, septicke jameportal\nSvako prebivalište ima toalete, ali kamo ide otpad? Da li ulazi u septičku jamu i ispušta sistem odvoda na vašem imanju ili se odvodi od vašeg imanja u centralni sistem otpadnih voda? Iako nema ne morate da brinete imamo dobro rešenje to su plastične septicke jame.\nBez odlaska u dvorište da biste ga proverili, možete proveriti cene imovine za bilo kakve troškove duboke kanalizacije koji nisu povezani sa crpanjem iz vašeg imanja.\nSepticka jama ili kanalizacioni sistem\nVaše lokalno veće bi takođe trebalo da vam omogući plan njihovog dubokog kanalizacionog sistema. Alternativno, morat ćete izvršiti inspekciju izvan vašeg imanja. Prvo morate pronaći kanalizacione cevi i odvod, na njemu će biti neka vrsta poklopca.\nDa vidimo kako finkcionišu plasticne septicke jame koje dosta hvale i koje su u potpunosti izbacile iz upotrebe sadašnje betonske septicke jame koje treba zidati.\nKada se nađe, uklonite poklopac na oba rezervoara, jedan je za odvajanje čvrstih materija, a drugi za tečni otpad koji ide u kanalizaciju. Pogledajte na kojem je nivou rezervoar čvrstih materija i da li je pun tečnosti potrebno je da se ispumpaju. Drugi rezervoar ima izlaznu cev koja ide do sistema za odvod vode za ispuštanje, u redu je da nivo eluata bude dovoljno visok da bi se ispuštao u izlaznu cev.\nAko se kuća stavi u centralni kanalizacioni sistem, septički sistem mora da se ukine putem pumpanja i uklanjanja. Iako ne postoji zakonska obaveza uklanjanja sistema u trenutku pretraživanja kanalizacije, on se mora zakonski ukloniti ako se imovina proda, upotreba se promijeni (otvaranje tvrtke) ili ako se kućni dodaci previše zbliže.\nPostavljanje novog sistema plasticne septicke jame\nJednom kada budu data vladina odobrenja, licencirani izvođač radova će odrediti tačan položaj sistema. Položaj zavisi od minimalnih granica čišćenja od izvora podzemne vode, vodosnabdevanja poput potoka ili reka, zgrada i otvorenih odvodnih kanala. Sistem se takođe mora nalaziti izvan mesta gde vozila mogu voziti, jer težina može oštetiti komponente. Koristite plasticne septicke jame iz Osecine i rešićete se mnogih problema.


Borča-treći Beograd Vesti – Page 4 – Borča\nPancevački most preplavljen navijačima!\nNeobična scena desila večeras na Pančevačkom mostu u Beogradu. Usled sudara koji se dogodio otprilike na sredini mosta, napravljene su ogromne kolone vozila. Iz pravca Pančeva, u toj koloni, našla su se i brojna kola sa navijačima Partizana, koji su krenuli na prvu utakmicu 2. kola kvalifikacija za Ligu šampiona sa Dila Gorijem. Kako nisu …\nTeren za mali fudbal koji je Gradska opština Palilula izgradila u Krnjači, na prostoru iza Crkve svetog Luke na Zrenjaninskom putu, biće otvoren 12. jula u 11.00 časova. Teren će svečano otvoriti predsednik Gradske opštine Palilula Stojan Nikolić nakon čega sledi revijalna utakmica između fudbalskog tima iz Krnjače „Sveti Luka“ i tima Gradske opštine Palilula.\nBSK dobio novog trenera\nPosle dileme da li će Dragan Aničić ostati na klupi BSK-a ili će da nastavi u Slogi (PM), Dragomir Vasić, predsednik, i članovi Upravnog odbora su prelomili i, između više kandidata, izabrali Milana Bosanca, trenera iz mlađe garde Razgovor sa Draganom Aničić je protekao u redu, rastali smo se kao ljudi, poželevši mu da u …\nKK klub BSK Borča na Vidovdanskoj regati osvojio 10 odličja\nKajak kanu klub BSK Borča osvojio je 10 odličja na Vidovdanskoj regati u Zabrežju, održanoj 28. juna. Sportisti iz Borče osvojili su tri prva, dva druga i pet trećih mesta. U ekipnom plasmanu bili su drugi sa osvojenih 159 bodova iza domaćina i organizatora regate Kajak kanu kluba Zabrežje.\nPrvo mesto na turniru osvojila je ekipa Boveks koja je u finalu savladala ekipu Botafogo 7:0 ,u utakmici za treće mesto Borusija Dortmund je savladala ekipu “Samo vas gledamo” sa 1:0 ,najbolji igrač turnira je Adamović Miloš , najbolji golman je Atanasković Nikola, najbolji strelac Damjanović Ivan a najbonji mladi igrač Petar Rašić\nFinale 23. turnira u malom fudbalu „Trofej Vidovdana 2015“ u organizaciji Gradske opštine Palilula, održava se 28. juna na sportskom terenu „Vidovdan“ u mesnoj zajednici Nova Borča. Od 18.00 časova igra se utakmica za treće mesto, a u 19.30 časova počinje utakmica za ovogodišnjeg pobednika turnira. Prelazni pehar „Trofeja Vidovdan“ pobedniku će uručiti predsednik Gradske …\nTakmičenje u kuvanju riblje čorbe pod nazivom „Vidovdanski kotlić“, održaće se 27. juna, od 9.00 do 15.00 časova, u Novoj Borči pored terena na kojima se igra turnir u malom fudbalu „Trofej Vidovdana 2015“. Istog dana održaće se tradicionalni turnir u šahu sa početkom u 10.00 časova. Pobednicima će pripasti pehari i diplome, a svi …


Žene u crnom, FHP i YIHR u ponedeljak obilježavaju godišnjicu zločina u Štrpcima – dijalogin.tv\nŽene u crnom, FHP i YIHR u ponedeljak obilježavaju godišnjicu zločina u Štrpcima\nNevladine organizacije Žene u crnom, Fond za humanitarno pravo (FHP) i Inicijativa mladih za ljudska prava (YIHR) u ponedeljak, 27. februara obilježiće godišnjicu zločina u Štrpcima mirovnom akcijom u crnini i ćutanju ispred glavnog ulaza u Glavnu željezničku stanicu Beograd, prenosi Beta.\nMirovna akcija “Pamtimo zločin u Štrpcima” trajaće od 15.48 do 16.48 časova, najavili su organizatori.\nPripadnici Vojske Republike Srpske su 27. februara 1993. godine na Željezničkoj stanici Štrpci, kod Ruda, u BIH, iz voza na liniji Beograd-Bar izveli i ubili 20 putnika, civila nesrpske nacionalnosti.\nZa zločin u Štrpcima samo je Nebojša Ranisavljević pravnosnažno osudjen pred Višim sudom u Bijelom Polju, u Crnoj Gori, a do sada su nađeni ostaci tijela samo četiri žrtve.\nZa zločin u Štrpcima pred Sudom Bosne i Hercegovine u toku je suđenje desetorici optuženih.\nHrvatska pozvala vlasti u BiH da odluke donose u institucijama


10 Years (2011) - Komedije - Strani filmovi - Filmovi i serije sa prevodom - Online Bioskop\n10 Years (2011) Trailer ×\n2014-12-11, 7:16 PM\nVeče pre godišnjice mature, grupa prijatelja iz srednje škole kroz druženje prebira po sećanjima i upoređuje sebe iz prošlosti sa onim što su postali. Neki primećuju kako su se promenili, dok drugi shvataju da su ostali isti kao pre. Svesni su toga da im životi nisu savršeni i da sa načinjenim greškama moraju da nauče da se n Dalje Veče pre godišnjice mature, grupa prijatelja iz srednje škole kroz druženje prebira po sećanjima i upoređuje sebe iz prošlosti sa onim što su postali. Neki primećuju kako su se promenili, dok drugi shvataju da su ostali isti kao pre. Svesni su toga da im životi nisu savršeni i da sa načinjenim greškama moraju da nauče da se nose na zreliji način.\nPregledi - 3107\nBron/Broen S03E04 The Expendables 3 (2014) The Next Three Days (2010) Cobra (1986) Charlie's Angels: Full Throttle (2003) Source Code (2011) 127 Hours (2010) No Kids Aka Sin Hijos (2015) Sabotage (2014) Shriek If You Know What I Did Last Friday The Thirteenth (2000) Ostavite komentar na gumb desno.


Obeležavanju dva jubileja eparhije vranjske prisustvuje patrijarh Porfirije - JUGPRESS\nPovodom 950 godina manastira prepodobnog Prohora Pčinjskog i 700 godina od upokojenja drugog ktitora manastira Svetog kralja Milutina, eparhija vranjska priprema prigodan program kojim će biti obeležena ova dva značajna jubileja.\nCentralna svečanost, kojoj će prisustvovati njegova svetost patrijarh srpski Porfirije planirana je za vikend, odnosno 12. i 13. juna, rekao je, na konferenciji za novinare, episkop vranjski Pahomije, koji je najavio da će ova, kao i prethodna godina, biti u znaku devet ipo vekova manastira.\nOn je dodao i da će predstojeće aktivnosti biti u slavu drugog ktitora manastira kralja Milutina.\nU subotu, 12. juna, je predviđeno održavanje Međunarodne konferencije pod nazivom „Crkva pred izazovima savremenog sveta“.\nCentralna proslava, u nedelju, počeće Svetom liturgijom koju će služiti patrijarh srpski Porfirije, a tačno u podne biće održana Svečana akademija na kojoj će besediti akademik Slavenko Terzić. Nakon toga sledi kulturno-umetnički program.\n„Ono što smo želeli da uradimo ovim programom jeste da predstavimo kulturnu baštinu našeg naroda sa ovog prostora kroz pesmu i igru, pa otuda veliki broj kulturno-umetničkih društava, iz Kumanova, Hana, Rakovca, Bujanovca, Vranja. Želeli smo da kulturnu baštinu našeg naroda predstavimo na što verodostojniji način, a mislim da su pesma i igra itekako pogodne za tako nešto“, rekao je veroučitelj Stevan Milošević, koji je zadužen za organizaciju ovog dela programa.\nPokrovitelj ovih jubileja je predsednik Srbije Aleksandar Vučić.\nPraznično će biti i u ponedeljak, 14. juna, kada će eparhija obeležiti svoju slavu, Svetog Justina vranjskog i ćelijskog. Svetu liturgiju će predvoditi patrijarh srpski Porfirije.


RTS :: Kako pomoći privredi i sačuvati makroekonomsku stabilnost\nEkonomija Kako pomoći privredi i sačuvati makroekonomsku stabilnost\nčetvrtak, 06. avg 2020, 08:30 -> 10:23\nU petak počinje isplata 60 odsto minimalca zaposlenim u preko 235.000 preduzeća dok će od septembra pomoć države dobiti i novoosnovana preduzeća, rekao je za RTS Bojan Stanić iz Privredne komore Srbije.\nTo je nastavak mera pomoći i odnosi se na 235.000 privrednih subjekata koji zapošljavaju preko milion radnika, a novoosnovane kompanije koje su počele sa radom posle 15. marta zaključno sa junom u septembru će dobiti isplatu u visini od 120 odsto minimalca.\n"Pomoć države čuva likvidnost, zaposlenost i ekonomsku bazu koja je potrebna da se sačuva do momenta kada će doći do oporavka privrede na globalnom nivou s obzirom da je Srbij otvorena privreda i zavisna od ekonomskih odnosa sa inostranstvom", rekao je Stanić.\nEkonomisti koji se bave predviđanjima ekonomskih kretanja su oprezni u prognozama za naredni period ali postoji određeni optimizam za treći kvartal.\n"Skoro 95 anketiranih se izjasnilo da neće smanjivati broj zaposlenih, a Fiskalni savet takođe procenjuje da neće značajno rasti nezaposlenost do kraja godine. Kada govorimo o kreditima koje daju poslovne banke pod povoljnim uslovima i grejs periodom do 9 meseci oni daju podršku likvidnosti preduzeća", rekao je Stanić.\nTakođe, navodi, velika je tražnja za kredite preko Fonda za razvoj koji su dinarski i najpovoljniji, jer je kamatna stopa svega jedan odsto i grejs period devet meseci.\nOvo je globalan poremećaj i sve oči su uprte u Vladu.\n"Mi očekujmeo od Vlade da podrži privredu kako bi se u narednim godinama u budžet vratilo višestruko više ali se mora voditi računa o makroekonomskoj ravnoteži", rekao je za RTS Bojan Stanićiz PKS.


Naučnici protiv korone: razlika između bronze i trećeg mesta - FakeNews Tragač\nNaučnici protiv korone: razlika između bronze i trećeg mesta\nRadio televizija Srbije danas je objavila vest o dostignuću srpskih naučnika koji su na takmičenju Inventions vs Corona u konkurenciji od 35 zemalja i više od 200 patenata osvojili treće mesto. Ipak, ovo takmičenje imalo je više pobednika, mnoštvo nagrada, a redosled pobednika po principu „prvo, drugo i treće mesto“ na njemu zapravo i ne postoji.\nSrpski naučnici patentirali su razvoj antivirusnih i antimikrobskih materijala koji se nanose se na filtere ventilacionih uređaja kako bi smanjili mogućnost širenja virusa Korona, prenosi RTS. Član srpskog tima koji je osvojio nagradu na pomenutom međunarodnom takmičenju Inventions vs Corona, Profesor Vladimir Pavlović za RTS je rekao da njihov pronalazak zapravo predstavlja „vrste kompozita praškastog karaktera koji se nanose na određenu površinu koja tim dejstvom postaje antimikrobna i antivirusna”.\nUbrzo nakon emitovanja priloga i objavljivanja vesti na portalu RTS-a većina srpskih medija je munjevito regovala te su se na internetu vrlo brzo raširili naslovi poput sledećih:\n„SRBIMA SE KLANJA SVET Otkrili jednu važnu stvar o ŠIRENJU KORONE“ (Informer)\n„SRPSKI NAUČNICI U SVETSKOM VRHU Osvojili treće mesto na takmičenju Korona inovacije, patentirali materijal koji SPREČAVA ŠIRENJE VIRUSA“ (Blic)\n„TREĆI NA SVETU: Veliki uspeh srpskih naučnika na TAKMIČENJU PROTIV KORONE“ (Srbija danas)\nBez namere da se rezultat srpskih pronalazača umanji, FakeNews Tragač ukazuje na činjenicu da su na pomenutom takmičenju Inventions vs Corona dodeljivane nagrade za prva dva najbolja patenta, medalje u rasponu od zlatnih do bronzanih i počasne diplome. Kako se iz tabele dobitnika nagrada ovog takmičenja vidi, najbolja dva patenta dobili su IFIA odnosno WiiF nagrade za „neverovatan pronalazak“, zatim slede brojne medalje za ostale patente, i na kraju počasne pohvale za naučnike koji nisu uspeli da osvoje medalju. Čak 139 patenata nagrađeno je nekom od medalja, a patent iz Srbije nalazi se među 69 patenata koji su nagrađeni bronzanom medaljom. Opisani model nagrađivanja patenata ukazuje na to da se uspeh srpskih naučnika ipak ne može okarakterisati kao „treći na svetu“ zbog čega je izveštavanje većine srpskih medija o ovom uspehu srpske nauke manipulativno.\nIpak, srpski mediji nisu jedini koji su izume svojih naučnika bez objašnjavanja konteksta takmičenja smestili u „svetski vrh“. Hrvatski Design blog, na osnovu opisanog takmičenja, proglasio je proizvod hrvatske naučnice Inge Kovačić Sindik za „najbolji na svetu u borbi protiv korone“, iako je osim njenog patenta, zlatnu medalju na takmičenju Korona inovacije osvojilo još 29 patenata.\nNešto drugačiji pogled na ovo takmičenje imaju mediji iz Crne Gore i Bosne i Hercegovine koji do sada nisu ni preneli vesti o dostignućima svojih naučnika, iako su njihovi pronalazači osvojili srebrnu, odnosno bronzanu medalju.\nVest o dostignuću srpskih naučnika na manipulativan način sem pomenutih medija preneli su i portali Objektiv, Naši u svetu, Studio B, BalkanTV, Info24, Nova.rs, Espresso i Dnevnik.


Kina: Stav Zapada je mešanje u unutrašnju politiku Moskve - Sputnjik Srbija\n19:57 20.08.2019 Preuzmite kraći link\nStav pojedinih zapadnih zemalja i njihovo ponašanje u vezi sa protestima u Moskvi mogli bi da se shvate kao mešanje u unutrašnje poslove Rusije, izjavio je portparol Ministarstva spoljnih poslova Kine Geng Šuang.\n„Podržavamo zvaničan stav Rusije. To je tipičan primer mešanja u unutrašnju politiku Rusije“, rekao je portparol na redovnom brifingu.\n„Kina i Rusija dele zajedničke interese u zaštiti državnog suvereniteta, javnog reda i suprotstavljanja mešanju spoljnih sila u unutrašnje stvari. Kineska strana spremna je da zajedno sa ruskom stranom produbljuje odnose sveobuhvatne strateške saradnje i usvaja iskustva u stvarima od obostranog interesa“, istakao je Geng Šuang.\nPrema njegovim rečima, postupci ruskih vlasti radi normalizacije situacije u Moskvi su potpuno legalni.\n„Alarmantno je da u ovoj situaciji neke zapadne države izviru niotkuda i preduzimaju zloćudne akcije“, naglasio je on.\nPoslednji miting podrške opozicionim političarima čije kandidature za izbore za Dumu Moskve nisu prošle održan je 10. avgusta u Moskvi i njega su vlasti odobrile. Prethodna okupljanja održana su 20. i 27. jula i 3. avgusta, pri čemu poslednje dve akcije nisu bile odobrene.


Ambasador SAD u BiH ponovo preti sankcijama, na stolu su – BALKAN TV NOVI SAD\nHomeRegionAmbasador SAD u BiH ponovo preti sankcijama, na stolu su\nAmbasador SAD u BiH ponovo preti sankcijama, na stolu su\nAmerička administracija ponovo preti novim sankcija za političare koji podrivaju stabilnost Zapadnog Balkana i koji su uključeni u kriminalne i koruptivne radnje, poručio je američki ambasador u Sarajevu Erik Nelson i apelovao na građane u BiH da takve političare na predstojećim izborima sankcionišu. On je poručio da je BiH u ozbiljnoj političkoj krizi i zbog toga je pojačan interes američke administracije za ovo područje.\nAmerički diplomata je apelovao i na političare do pokušaju da postignu dogovor i rešenje, u skladu sa Dejtonskim mirovnim sporazumom. U suprotnom, američki ambasador upozorava: Sankcije su na stolu. To je režim sankcija za one koji podrivaju stabilnost na Zapadnom Balkanu. Nova verzija izvršne uredbe uključuje korupciju i uključuje mogućnost sankcionisanja onih koji podržavaju one koji podrivaju napredak. Fundamentalni problem ovde je da je korupcija u ovoj zemlji ogromna, a politička kriza je lak i brz način za političare da odvuku pažnju od stvarnih pitanja, problema koja postoje i da nastave podrivati institucije koje treba da se bore protiv korupcije i pozivaju ih na odgovornost, rekao je ambasador SAD u BiH Erik Nelson za BN televiziju.\nNelson ističe da će sankcije, ukoliko ih bude, biti usmerene protiv pojedinaca, a ne celog naroda.\nDodaje da američke sankcije neće rešiti problem korumpiranih političara u BiH, ali da je na građanima da takve lidere sankcionišu na izborima.\nMi smo uvek spremni da radimo sa onima koji imaju zajedničke ciljeve kao i mi, a neki političari u određenom periodu njihove karijere imali su takve ciljeve koje smo i mi imali, a to je da jednostavno se leče rane i podele, da zemlja napreduje, da institucije jačaju, da građani osećaju da su svi isti.\nNemamo nameru da radimo na ukidanju Republike Srpske, već su nam cilj reforme koje će pojačati vladavinu prava, naveo je Nelson.\nIz „Nacionalnog parka Fruška gora“ upozoravaju vozače na oprez


Tomislava Nikolića saslušati zbog Bogoljuba Karića - NOVA stranka\nTomislava Nikolića saslušati zbog Bogoljuba Karića\n13.10.2016 Press služba 0\nPredsednik Srbije Tomislav Nikolić bi morao da bude saslušan jer se viđao sa Bogoljubom Karićem, ističe za Danas Vesna Rakić Vodinelić, profesorka prava i predsednica Saveta Nove stranke, reagujući na tvrdnje ovog biznismena da se viđao sa predsednikom Srbije dok je u Srbiji trajao proces protiv njega.\nNa pitanje da li će Tužilaštvo reagovati na izjavu Bogoljuba Karića da se viđao sa Tomislavom Nikolićem u Belorusiji, u Višem javnom tužilaštvu dobili smo odgovor da je to tužilaštvo "obavestilo javnost da je postupak koji se vodio protiv Bogoljuba Karića obustavljen u odnosu na njega rešenjem Višeg suda u Beogradu zbog nastupanja apsolutne zastarelosti krivičnog postupka".\nU Tužilaštvu su zamolili novinarku Danasa da pojasni pitanje, odnosno objasni kontekst u kojem postavlja pitanje da li će tužilaštvo reagovati na izjavu Bogoljuba Karića da se viđao sa Tomislavom Nikolićem u Belorusiji, s obzirom na navedene činjenice o zastarelosti postupka, kao i da "Bogoljub Karić nema svojstvo osumnjičenog u postupku pred Višim sudom u Beogradu". Na konstataciju našeg lista da se pitanje odnosi na činjenicu da se Nikolić viđao sa Karićem dok je na snazi bila poternica za njim, iz Tužilaštva nam je poslat odgovor: "Ukoliko se tužilaštvo bude oglašavalo, bićete obavešteni".\n- Nikolić bi morao da bude saslušan zbog moguće zloupotrebe njegovog visokog položaja na rad pravosudnih organa. Ne, dakle, samo da bi trebalo, već bi to moralo da se učini. Međutim, ne verujem da će doći do bilo kakve procedure ovim povodom - napominje Vesna Rakić Vodinelić za Danas.\nPrema njenim rečima, celokupan slučaj jasno upućuje na nedostatak vladavine prava u Srbiji.\n- Odista je čvrst dokaz nedostatka vladavine prava činjenica da se predsednik jedne države viđa sa osumnjičenim za krivično delo kojeg progoni ista ta država. Da ovde pravosuđe ozbiljno radi svoj posao, zainteresovalo bi se za persone koje su potpomogle da zastari krivično gonjenje Karića. Makar jedna od persona bila šef države. Ovde reč skandal više ništa ne znači, pa je i ne koristim - zaključuje Rakić Vodinelić za Danas.\nSumnje da se predsednik Srbije Tomislav Nikolić viđa sa odbeglim Bogoljubom Karićem pokrenute su još 2013. godine, kada je Nikolić postavio kamen temeljac za trgovinski centar "Svetionik Minska" u glavnom gradu Belorusije, koji je gradila "BK grupa". Tada su u Predsedništvu Srbije odbacili tvrdnje da se Nikolić video sa Karićem, što je Karić juče potvrdio za N1, rekavši da se video sa predsednikom Srbije i da su, između ostalog, razgovarali i o "njegovom slučaju". Mediji su izveštavali i o tome da su se bliski saradnici Nikolića iz njegovog kabineta, takođe, viđali sa ovim biznismenom.\nInače, Bogoljub Karić se nalazi na poternici, i može biti uhapšen ukoliko se vrati u Srbiju. Karić, međutim, kaže da nema razloga da se plaši ičega i da nije kriv ni za šta.\nPodsetimo, javnost je nedavno saznala da je postupak protiv Bogoljuba Karića za slučaj Mobtel zastareo još u februaru ove godine. Ipak, Karić još nije slobodan čovek u očima srpskog pravosuđe jer se protiv njega vodi još jedan postupak. Apsolutna zastara nastupila je u slučaju u kome se Bogoljub Karić po optužnici iz 2010. teretio za zloupotrebu službenog položaja odgovornog lica tokom perioda od 1998. do 2005. godine, odnosno za izvlačenje novca iz kompanije Mobtel. Bogoljub Karić je u bekstvu više od deset godina, a on se sa saradnicima teretio za proneveru oko 60 miliona evra.\nPrethodna vest\tŽivković u Pravom uglu: Vučić sada da kleči po Evropi zbog Trepče Sledeća vest\tNaprednjačka većina od parlamenta pravi javni toalet [VIDEO]